
Shi Kyntien 


Nongpule Baieit, 

Nyngkong eh nga pynpaw ia ka 
jingkmen jong nga ba nga la lah pat ban pynmih 
pyrthei sa kane kawei pat ka kot. Nga pynpaw ruh 
ia ka jingsngewnguh jong nga ia phi ki nongpule kiba 
la ju kyrshan lem ia nga lyngba ka jingnoh synniang 
jong phi ban pule ia ki kot Khasi. Da shisha kane ka 
dei ka jingpyrshang ba nyngkong jong nga ban thoh 
drama. Ka daw ba kongsan eh kaba pynlong ia nga 
ban thoh drama ka long ba ngi dang duna eh ki 
drama Khasi ha ki Kolej bad Skul Bah. Hadien ba 
nga la hikai kumba khatsaw snem ha Khasi 
Department NEHU, nga iohi shisha ba ki drama 
Khasi kiba la mih pyrthei ki dang duna palat bad 
kim kot rynieng kat ki novel Khasi lane ki poitri ruh. 
Halor kane ka nongrim, nga la rai ba ngan thoh hi 
noh. Lyngba kane ka jingpyrshang barit jong nga, 
nga la iohi bad da la de hi nga la mad ia ki jingeh 
kaba la pynlong imat ia kiwei de ki para nongthoh 
ban kiar na ka thoh drama namar ka bun eh ki jnit 
ki jnat bad ki ain ki kanun thoh drama ba ngi dei 
ban bud. Jar la katta ruh nga la tur shaphrang ban 
pynsan ia u symbai ka thoh drama uba la jan istait 
noh ha ki snem kiba la leit bad ban pynroi pat ia u 
sup u thiar ki drama Khasi. 

Da ka mynsiem kaba sngur, nga 
pynpaw sha phi ki nongpule ba nga pdiang sngewbha 
ia kino kino ki jingai jingmut lada don na phi ha 
kaba pynbha ia kane ka drama. Ngam sheptieng ruh 
ia ka criticism halor kane ka kot, namar nga la ialeh 
ban wanrah ia ki jingjia kiba ka imlang ka sahlang 
ka iakynduh ha kiba bun ki khep kiba lajia, ba dang 

i'ai jia bad ba lah ruh ban jia ha ka jingim jong ngi 
kaba man la ka sngi. Toi ban i'atei na ka bynta kaba 
bha, nga shim ia ka kabu ban kynthoh ia ka 
jingsniew ka kiad ha kane ka drama kaba lah ban 
pynsahnud sah ia u briew u bym lah ban kylla haduh 
kaba kut ka jingim jong u. 

Toi wat la ki jingjia ha kane ka drama 
ki long ki jingjia ha ka jingim briew, wat la ki jaka ki 
dei kiba shisha, hynrei ngarn shym mut pat ban ktah 
mationg iano iano ruh ki para briew namar ia ki 
jingjia la shu mutdur hi da ka nongthoh. Lada don 
hangno re bangno ka jingi'asyriem hangne hangtai 
iano iano, nga pan map namar ka lah ban long kaba 
shu jia ryngkhat. 

Kyntang wai wot, ngam lah khlem da 
pynpaw ia ka jingsngewnguh ia I Kong Badaplin War, 
iba la pashat ia ka Btshar Kynthoh Lyngkot halor 
kane ka kot. 


Nga da snggwnguh kyrpang eh ia I Kpa 
ka iing Dr.S. Lamare, iba la pynwan dur pynwan 
dar ia kane ka kot bad ia ki khun kiba la kyrshan 
met bad mynsiem ha ka ban pynmih ia kane ka kot. 
U Blei Un kyrkhu ia phi baroh. 


Khublei shi hajar nguh. 


Ka nongthoh 
S. Dkhar 

Dr.B. War, 

Head, 

Department of Khasi, 
NEHU 


KA BISHAR KYNTHOH LYNGKOT 

Nga da sngewkmen shibun eh ban iohi bad ban pule 
i'a kane ka kot drama thymmai - U RAIKUT da i Dr. 
Streamlet Dkhar, ka drama Khasi ka ba don rynieng 
iyniot namar ba ka la kynthup haduh 5 tylli ki Act 
bad ha kaba kawei kawei ka Act ka don ha ki sa ki 
scene kiba pher. Shuh shuh ruh i nongthoh i la phikir 
ban ai dur ai dar bad ai ki bynta ki kamram ki ba 
biang ia ki lyngshop ki puron ha ka drama. I la lah 
ruh ban pynbiang ia ka plot ka setting ki dialogue 
bad kiwei de ki bynta ki ba donkam ha kane ka drama 
jong i. 

Haba phai sha ka phang ka ba i nongthoh i la jied 
ban pynrung ha kane ka drama, im shym riej ban 
pyni ia ka jingsniew jong ka kyiad bad haduh katno 
ka wanrah ia ka jingjot ha ka jingim u briew. Toi, 
wat la i la pynshynna ia ka bor pynjot jong ka kyiad, 
i la kdew ia u nongdih bunsien eh kum u briew u ba 
tlot ha ka jinglong doh bad u ba shem shitom eh 
ban ksaid bad lait im na kum katei ka jingsniew. Ka 
kyiad ym tang ba ka ktah ia ka jingkoit jingkhiah 
jong u briew, ka ktah ia ka ioh ka kot bad ruh ia ka 
trei kam trei jam jong u. Haba la kymi eh ban 
phymgop ha ka, u briew u ngam arsut sha ka 
jingjynjar bad jingkthang ka ba ktah ia ka ling hi 
baroh kawei. U Raikut, kum u tyngshop ba kut ha 
ka lanot, u sngewthuh biang biang ia ki jingma kiba 
ap ia u ba ngat ha ki shrip jong ka kyiad namar ba 

katto katne ngut ki paralok jong u ki la duh ei la ka 
mynsiem na kata ka daw. Ka jingbym lah jong u ban 
synshar halor lade kat haduh ban leh thurmur ia ka 
kam ka ba u trei ha bank ka lynshop ia u sha ka 
jingbudnam sniew kum u nongtuh nongbam klop ia 
ka pisa kiwei. Kane kajingjia, nalor ba u la don lypa 
ha ka met ka ba la ban da ki jingpang, ka la wanrah 
syndon ia ka jingiap ha u. 

U Raikut u kut ha ka shem lanot namar ka por ha 
pyrthei kam shym ap haduh ba un da lah ban kylla 
ka ba mut bad ban lait na ka kyiad. I pliah ding ka 
jingkyrmen pat i phymai ha u paralok mendih jong 
u, u Ngaid, u ba paw kumba un lah ban lait na ki 
tyrsim i'ong jong ka kyiad. 

Ha ka ba pynkut ngi xohi ba kane ka drama ka la 
pynriewspah da shisha ia ka litereshor Khasi bad 
nga kyrmen skhem ba i nongthoh in dang iai pynnoh 
synniang shuh shuh sha u sup u thiar jong ka thoh 
ka tar Khasi. 


Dated Shillong 

The 14th December, 2000. 


(B. War) 

Nongiashim Bynta 


0 1 . U Raikut. 

02. Ka Ribha, ka tnga u Raikut. 

03. Ka Riakor, ka khun ka Ribha bad u Raikut. 

04. U Ribok, u khun ka Ribha bad u Raikut. 

05. U Ngaid, u paralok baieit jong u Raikut. 

06. U Manik, u Doktor ba sumar ia u Raikut. 

07. U Roland, u kontrak, uba ju buh pisa ha Hank. 

08. U Lam, u pion ka Bank. 

09. U Mon, u cashier jong ka Bank. 

10. U Lumlang, u barababu ka Bank. 

1 1. Ka Phida, ka L.D., ha Bank. 

12. Ka Dari, kaba trei ha klinik u Doktor Manik. 

13. Ka Li, ka para majjan ka Ribha. 

14. U Pulit Rangbah. 

15. U Pulit khynnah uba don ar khlur. 

16. U Ron, u paralok u Ngaid. 

17. U Mulot, u paralok u Ngaid. 

18. U Jneng, u paralok baieit eh jong u Raikut. 

19. U Phil, u nongap jingkhang. 

ACT I 

Scene i 

(Ha Shillong Club, ka bynta ba shadien jong ka ha 
kaba ju sah rwing ki briew da kaba wai ia ki kamra. 
[la ka kamra ba 13 don u Raikut, kawei ka klat, uwei 
u bilor soda bad uwei u Director Special halor ka tniej ; 
don saw tylli ki shuki sawdong ka rniej harud pat don 
kawei ka jmgthiah). 

Raikut : Mynta ka khatsan tarik u August! (u 

da ksih artari da ka kli kamon ia u bilor ba dang 
pyndait laha na ryndang) Ma me Bakhus!* Me la leh 
aiu ia ki lok jong nga baroh? Ka jingnud jong me te 
me! Me la long lok ia ki paralok jong nga baroh haduh 
ba ki la kvlla long ki mraw jong me la katta snem! 
Mynta dang tang san snem me la da phah Icit shnong 
noh ia arphew ngut ki lok baieit jong nga! (Rung 
kynsan u Ngaid da ka jinglyngngoh bym lah ong 
shuh) 

Ngaid : Balei kumne Raikut? Bad no me 

iakreri naduh hvnne? Mano ba la leit shnong? 

Raikut : Oho! Ale Ngaid, me la poi, ale nga 

ap ia me hi. Nga iakren bad une u Bakhus. Mem 
iohi naduh ba u ieit eh une ia kito ki jong u Jneng, u 
Lang bad ia nga ia me ba ngi da bynnud sat ban 
iakhlad lok bad u Bakhus, haduh ha kaba khatduh 
ruh ki khot hi, “Bakhus, Bakhus, wat ieh noh ia 
nga*. Peit shane nga ruh nga kdup ieit ia u. (U bat ia 
u bilor kiad). 


* Bakhus : U dei u lei kiad jong ki Greek. Ha ka 
English ki ju spel dak Bacchus. 

Ngaid : Bakhus shi Bakhus! U Bakhus ai'u 

uta Raikut? Nga te ngam pat ithuh ia uta? 

Raikut : Oho! Mem ithuh, uta te dei une kein 

me! (U da kdew artad sha u bilor D.S). Ba la ieit eh 
une ia ki lok te, u lam syndon sha shnong khlem dei 
por. 

Ngaid : Oh, ong kumta keih me ba ngan 

sngewthuh. Nangta, balei mynta ngin i'ashong shane? 
Baleiym sha ba ju i’ashong, nga mut sha Bn?* jong ka 
Club? 

Raikut : Oh ho, me ruh, mem tip ba ym plie 

Bar mynta ka sngi? Mynta ka dei ka sngi jong n 
Dryden, mem tip ym long shatai! Mem i’ohi ba nga 
wanrah la u jong? 

Ngaid : U Dryden ai'u uta? U nongthoh ia kato 

ka kot . . . ai’u kumto? 

Raikut : Keih me tasngeng, ia une te hap da 

batai lut khoit iwei pa iwei i jingmut. Nga mut ka dei 
ka Dryday ym ioh um ei ei hangne ba khang ka Bar. 
Mem lohi ba ngi hap wai kamra shane shadien? Katno 
tarik mynta? Ym dei 1 5 tarik u August. Na kata ka 
daw nga ong ba ym long shatei sha khmat. 

Ngaid : To kata shane ruh kam pher. Te, imat 

me te me la sdang ne kumno? 

Raikut : Em ngam pat sdang nga dang ap ia 

me, mem iohi une u bilor ba dang seal bha. To, ngin 
iasdang noh. ap, ngan khot ia u nongtrei (u khniot ia 
ka baje na kynroh). 

Nongtrei : Yes , sir. 

Raikut : khie wanrah uto u nar plie bilor ba 

ngan plie ia une u bilor soda (phai slia u Ngaid) ngin 
ia phcih rah bam ai'u? 

Ngaid : Ap ngin sa phah rah kham hadirn. 

Raikut : (Sha u Nongtrei) To khie wanrah shwa 

uta u nar plie bilor. (U sngap jar shipor) Ngaid, balei 
nga sngcw khia ka mynsiexn mynta ka sngi? 

Ngaid : Baleh aiu kumta? To me, ynda la dei 

tok te men sa sting jai. 

Raikut : Em ym dei ia kata baroh. Nga sngew 

kynmaw eh ia u Jneng te me (u Ngaid u la mut ban 
knieh ktien). Ap ia nga, Ngaid, mynta ngan kren lut 
kat ba don hapoh la ka mynsiem; me ruh long sakhi. 
(U shri iam artat) Me dang kynmaw em Bakhus ia u 
Jneng? Uto u jrong pung, jrong khmut, jrong tmaih 
tangba u bymju jrong kti, me kynmaw haba me ithuh 
lok ia u nyngkong, tang ka kti ruh um kwah kner 
ban khublei ia me? Hynrci ... hynrei me pat me 
pynshoh bieit ia u, me ong, “Peit sha u Raikut, peit 
sha uta peit sha uta haduh men da jop thiaw ia ka 
jingieit jong u ia me, Hu...hu...hu... (iam u Raikut). 

Ngaid : Kein noh, keih noh katto sch Raikut 

(hamar kata ka por la rung u nongtrei) sngap noh la 
peit sa u nongtrei ia me. Un tharai me la ar khlieh, 
un tharai me la king janor. To, lok katto la biang! 

Raikut : Biang? Biang shano me? Nga la ong 

ai lad ia nga ba ngan pyllait lut mynta ka sngi. Kumno 
te me ngan lah ban klet ia u Jneng, uba dang rit 
shiphew shem ia nga? U lah da leit shnong! 

Ngaid : Te me la don katno snem lih? 

Raikut : Nga la dap sawphew ar snem pur a 

ha u bnai ba la lah. Me tip lai snem shwa ba un leit 
shnong u ong, “Ngam lah ban pyllait ia me Bakhus, 
hynrei nga lah ban pyllait i'a ka tnga jong nga”. Nga 
la iohi ha kato ka sngi khatduh ba u kdup ieit ia u 
Bakhus ha la shadem, kaba kyndeh kum ki dew ka 
duriaw. 

Ngaid : Balei u kdup ieit i'a uta ha la kut 

shadem? Ka tnga ka la phet ne kumno? 

Raikut : Um kdup i'a u Bakhus te iano pat? 

Ka tnga kan leit phet lei? U la beh keih ia ka Hu. . .hu. . . 
(u lam) Ko lok baieit eh jong nga shano phi don 
mynta? Hu...hu... 

Ngaid : Keih noh seh Raikut phi leh kumne 

te ngan leit noh. Nga thait ban iohi ia phi kumne. 

Raikut : (U niad ia la ki khmat bad sei ka 

rumar na pla patlun ban sur ia ka khmut ba la jaw 
um sngur) Shisha te Ngaid man ba poi ka 
Independence Day ngam ju lah klet ia u Jneng. Me 
ruh me tip bha ia kata. 

Ngaid : Hooid nga sngewthuh tang bayn leh 

kumno? To yn sah tang ha ka jingkynmaw ia u lok 
baieit. 

Raikut : Hooid keih me, kan hap long hi 

kumta. 

Ngaid : Ngi hap hi te ban pdiang ia ka 

jingshisha. 

Raikut : Kata kein me Ngaid nga ong ba lada 
um ieit une u Bakhus ngam pat rat da duh lok la u 
Jneng uba pli, shish! (u kynjik kynjak nangta u sngap 
shiphang). 

Ngaid : Let's start our day together, me and 

you. Ale shong hangne halor jingthiah ba ngin !oh 
pynaram artad la ka met. 

Raikut : Hangta te sngew biang me bad sngew 

jah thait artad. Lah da katno baje katta? (u da peit 
ia ka baje kaba dang ar la lah shiphew minit). 

Ngaid : Nga ruh Raikut nga la ong ha hng ba 

ngan leit bam khana bad ki paralok. Tangba nga 
shu ong me ngan leit ioh paralok tarn na ei uba 'iaieit 
lajan lait na me? 

Raikut : (U shong halor jingthiah bad u rah 

artad ia u bilor D.S. nalor miej, u khniot ia ka baje 
khot briew na kynroh, nangta wan mih uwei u 
nongtrei) * Waiter , sngap shane! wanrah shi pleit u 
chicken pakora wan rah bad ka um syaid de*. (Nangta 
u phai sha u Ngaid bad u bteng) Ngaid, nga sngew 
pap ba bunsien haba ka Ribha ka iawer leit kai ia 
nga, ngam ju don por na ka bynta jong ka. 

Ngaid : Shisha me, ngam ju iohi shisien ruh 

ba men laiaid lang bad i Kong Ri. Me te me la ioh 
menkmie da kaba kat ma i shisha. 

Raikut : Ngam lah len ia kata. Ba ngan da ioh 

tnga sa shi spah ngut ruh, ban kum ka mynsiem 
jong ka te ngan ym ioh da lei lei ruh. 

Ngaid : Haba nga peit ia i ym tang ba i long 

ka briew kababha jinglong, hynrei kaba jemnud bad 

burom tnga ruh. Ka dur ruh kaba ilub kynthei ha 
ka stem ka snieh doh ha ka jrong shriiuh. Hynrei 
nalor kita baroh i long iba don akor shisha. Me te 
uba donbok me ban ioh men kmie kum ito. 

(Hamar kata ka por la iohsngew la ka jingtied 
jingkhang bad wan rung u nongtrei Club u wanrah 
artylli ki klat ha ka tray bad ka um syaid shi bilor 
heh. U buh bad u mih noh). 

Raiknt : To ngin celebrate (u theh artad la ka 

kiad ha ki klat bad u Ngaid pat u theh um soda ha 
ki). Cheers, (ki rah artad la ki klat shajrong bad ki 
xapyndei para klat) Happy Independence Day! 

Ngaid : Same to you, he he... ( u rkhie artad 

shdei) Ym dei me cheers! ong Shakihia me ong (Baroh 
ar ngut ki iarkhie jam hangta). 

Raikut : Sngap, sngap shane! (u rah la ki kti 

kumba pynsangeh ia u Ngaid) Naduh hynne me ong 
ba nga bun ktien, ym dei? Em, ngam shym bun ktien. 
Ngan i’athuh hok ia me, nga kynmaw palat la u Jneng 
khamtam mynta ka sngi. 

Ngaid : What’s so special? Balei me kynmaw 

ia u Jneng uba la iap? Ai u mat iashong para ba iap. 
Ngi uba dang im let’s enjoy ourselves? 

Raiknt : Em ym dei kumta, me mut nga dih 
ba nga enjoy? Em, nga dih ba nga sat ia lade nga da 
long shisha u briew uba rem. (U tan suki suki ia ka 
kiad na ka klat). 


Ngaid : Balei me ong kumta, me rem kumno? 

Me long u Branch Manager jong ka Bank, ka tnga 

me don, ki khun ar ngut me don, ka tyngka me don, 
te me rem la ei pat? 

Ralkut : Mem sngewthuh lok, me dang kham 
khynnah ban ia nga haduh hynriew snem, ka kyrdan 
pule ruh me long tang u graduate, te haei men 
sngewthuh ia ka jabieng une? (U kdew bad tied ia la 
ka shade m). 

Ngaid : Oh shano uta u chicken pakora ruh 

uba la slem sat? (Hamar kata ka por u nongtrei ruh 
u la rung artad bad shi pleit u chicken pakora ba la 
sieh daki dieng ldba kum ki diengjingpruid hapdeng 
kita ki pakora ryngkat bad ki sauce ar jaka ha ki bol 
rit). 

Raikut : Slum Ngaid uto u pakora bam ([a lade 

ruh u shim bad u tah da ka sauce kaba sat bad u 
tian ha shyntur). Me sngew kumno, ngin phone ne 
em ia ki jong u Ron bad u Mulot? 

Ngaid : Ma me kein me sngew kumno? Lada 

me ong phone te ngin ia phone. Hynrei me don tang 
katne em? ( u kdew ia u bilor ba la sah sa shiteng) 
ngin dap hi baroh saw ngut? Tang ia ngi ruh ym dap 
me, kein noh! Ngin sa iashongkai pat bad ki. 

Raikut : Kata, katba me ong. (Ha kata ka por 

u Raikut u la dep dih ia saw pek ei ei hynrei urn 
shym la buaid. U kren tip briew biang biang bad u i 
bun jingkhuslai haduh katta katta). Ka kroid ka la 
jan lut lok, nga te nga la pura, me pat? 


Ngaid : Nga ruh nga la biang ( u Ngaid u kren 

jakteit artad bad kaweh kti katba u dang kren). Mem 

pat pynkut mynne me ong balei me rem? lathuh, 
lathuh seh ha nga u lok baieit. 

Raikut : Ngan lathuh, balei ngam lathuh 
tangba . . . tangba . . . ( u sngap ship hang). 

Ngaid : Balei tangba tangba? Tangba lei? 

Raikut : U Bakhus! u lok ba nga ieit eh, dei 

une keih uba la jop la nga bad nga la rem hakhmat 
ka pyrthei, hakhmat ki khun khamtam, nga la rem! 
Hooid nga la rem!. (U Raikut u khlem bteng shuh 
bad u peit baje kti). Ade! la khyndai baje. lanoh, la 
palat ka por, khot la uto u waiter (u mut la u nongtrei 
ka Club) ban pynkhreh ka bil. (U Ngaid u khriiot la 
ka baje bad rung u nongtrei). 

Nongtrei : Sir! 

Raikut : Pynkhreh ka bil bad pynkloi. 

Nongtrei : Yes sir*. 

Raikut : (U la sei ki lut shispah san tylli, u 

Ngaid ruh u la sdang ban kloh la la ka pla patlun ba 
shadien ban wad pisa) Me wad aiu? Ym donkam kat 
kine la biang ngan siew hi ma nga! 

Ngaid : Kumno phin siew tang ma phi, nga 

ruh ngan ai lang, ym long? 

Raikut : La Biang, me lei lei tang ka tulop ruh 

kaba shipawa la kajong nga) Koit kam pher, ngan ai 
ma nga, namar dei ma nga uba lawer la me (Rung u 
nongtrei ka Club). 

Nongtrei : ( U wanrah ha ka tray kaba rit 
ryngkat bad u musla sdieh bad ki dieng tyrsuh bniat 
bad ka kot lyngkdop kaba iong kaba la ihep lang 
shapoh i'a ka bil) Sir, your bill please\ 

Raikut : (U la shim ia kata ka kot lyngkdop 

bad plied shapoh u la tyngkhap san spah tyngka 
shapoh bad sei pat san phew tyngka na ka bek rit 
jong u, u peit sha u nongtrei) Shim kane ia me, trei 
hok kumne, ngan sa wan barobor. 

Nongtrei : (U la phuh samrkhie bad kner la ka 
kti bad dem pvnkdor la ka met) Thank you Siri 

Raikut : (U ieng) Ia noh kata ioh ym ioh taxi 

shuh. Nga khlem rah kali mynta ka sngi, i’a. . . 

Ngaid : (U ruh u ieng) la Raikut ngin ap taxi 

nangtei na jaka ieng pulit. Tangba la ka jong ka lad, 
yn ap shuwa ia phi ne ia nga? 

Raikut : Oh shisha la la ka lad mo? Ngam poi 

kynmaw, me sha Motphran, nga pat sha 
Laitumkhrah, dang ioh taxi hi tharai. (Ki iamih baroh 
arngut). 

act n 

Scene i 

(Ha ting u Raikut, don ka tnga jong u, ka Ribha kaba 
la ap lypa fa la u menkpa ban fabam ja ryngkat. Ka 
kamra shet ja. Don kawei ka ben jrong, ka miej bad ki 
shuki harud ka miej. Kham ha kyndong la buh fa ka 
T.V). 

Raikut : Tok . . . tok . . . tok . . . (u tied na 

jingkhang ba na kamra ling shet ja) Ri, Ri . . . (u 
khot suki suki) 

Ribha : (Ka Ribha ka shong ha shuki bad ka 

dang peit T.V. mar syn iohsngew ba tied jingkhang 
ka la ieng joit ban plie jingkhang) Phi la wan? 

Raikut : Sorry Darling, I’m late! 

Ribha : Rung Kpa, ngam ju phylla te kpa ba 

dang katta phin ong, I’m late. Ngan pynkhreh bam 
noh, ia kpa, nga ruh nga la thngan hi har. 

Raikut : Map kmie man ka por nga ju pynap 
bam ja ia phi kumne. Shano ki khun, ki la dep bam? 

Ribha : Hooid Kpa, ki la dep. U Ribok u don 

test la shai, ka Riakor ruh ka la thiah kham kloi ba 
ka don Idas dang step ha College. 

Raikut : To, to, ia, (u iaid sha jingbuh urn kaba 
mar iasyndah bad ka iing shet ja ban sait kti. sait 
kjat bad bta khmat, nangta u wan ban shong ha 

shuki ba don ha ling shet ja) Khat tang khyndiat 
Kmie, lada sngew bang ngan sa pan. 

Ribha : Ngan ong jingong kawei, phin ym 

sngew ei ei Kpa? 

Raiknt : Ong, ong seh, ngan sngew am kal 

Ribha : Kpa, ngam da i khlaih ia phi mynta la 

katto katne por. Nangta ka bam ruh phi i leh thlia. 
Balei phim phah check up bha ia lade? (Ka khat ja 
artad ia lade) To ngin ia duwai. 

Raiknt : Duwai ma phi seh Kmie. (Ka Ribha 

ka la ainguh na ka bynta kata ka bam bad na ka 
bynta ka ling ka sem jong ka. Hadien ba la dep duwai 
u Raikut u bteng). Phi ong kumno Kmie ba nga lei? 

Ribha : Nga khuslai ba phim i shait i khlainl 

Wat la nga ong pynduna noh kato ka jingdih ruh, 
phim kohnguh phi dih pynban kumba don ba ong 
dih kham bun. Nga long tang ka kynthei, aiu ngan 
leh ban pynkohnguh ia phi, ba phin iehnoh ia ka? 
Nga la ju khroh bunsien ia phi palat ia u khunlung. 
Hynrei phi sngap da kawei ka shkor bad pynmih na 
kawei pat ka shkor. 

Raiknt : (U tian ia ka ja tang ar kyntien) Kein 

noh kmie, yn nai ong ei ei ruh. Phi la leh bad shah 
bun kiei kiei na ka bynta jong nga, hynrei, ngan leh 
kumno? La trei ka jingieit u Bakhus ia nga) 

Ribha : Kein noh seh kpa, yn nai kren Greek 

hangne, u Bakhus shi Bakhus) Balei lah uta ban ia u 
Ribok bad ka Riakor ruh? 

Raikut : Da lei lei ruh ruh em Kmie, Id khun te 

ki khun, hynrei balei pat ngam lah pyllait ia u? Duwai 
lem seh ba ngan lait na u. 

Ribha : Duwai! Phim i'ohi bad phim iohsngew 

ba nga duwai miet la bad sngi ba phin kylla noh? 
Hynrei sngap bha Kpa, U Blei U iarap ia kito kiba 
iarap ia lade. Katno te ngan duwai? Katba phi pat 
phi lah la ki lok kyrhai! Mynshuwa phi ialap ia u 
Jneng katno nga sngew synei ba u iap dih khlem dei 
por. Mynta pat phi iajuh bad u Ngaid, u khun duk ki 
briew. 

Raikut : Keih noh Kmie, keih noh, wat kynnoh 

ia ki lok. 

Ribha : Ngan kynnoh lei ia ki lok jong phi? 

Nga kren keih ba phin sngewthuh ba phi kham heh 
ma phi ha ka kyrdan bad ka rta ruh. Te ym dei ba 
long kumba ialam ne hikai ma phi ia ki lok jong phi 
ban ia phymgop lang ha ka ahor ka kyiad? 

Raikut : Keih noh kmie, (u sngap shiphang) 

phi la kdang ne • em? la ngin iathet noh. Peit nga lei 
nga shu ktaid, ngam ai nguid tip balei? (u bat ia la 
ka shdem bad u shri) Kmie, ym dei ba nga la buaid, 
ioh phi pyrkhat kumta. (Baroh ar ngut ki la iaieng 
bad thet kti u Raikut u iaid beit noh sha la ka kamra 
bad ka Ribha ka lum ka lang bad ka sait ka khlieng 
nangta ka sa leit sha la ka kamra). 

Scene ii 


[Ha Bank, ka jaka trei u Raikut , u Raikut kumba ju 
long man ka sngi u la poi trei shuwa ka 10 baje. U 
shong ha la ka shuki bad u sei fa ka bui soi kyrteng 
halor miej). 

Mon : (U Mon u dei u nongtrei ba dei peit !a 

ki pisa ha Bank lane u cashier) Khublei Bah. (u soi 
artad ia la ka kyrteng ha kata ka bui). 

Raikut : Khublei! Mon, phi la thcp kito ki pisa 

mynshisngi ki jong uto u bah Lyngdoh? 

Mon : llooid. Bah. (u kren iai'aid artad). 

Raikut : (Kat ban da don 10.30 la jan baroh 

ki nongtrei kata ka Bank ki la iapoi lut don tang 
katto katne ba u ai dak da u khulom saw. Nangta u 
khiiiot la ka baje) Tring . . . ing (rung u Lain, uba dei 
u pion jong ka Bank). 

Lam : Bah, phi donkam aiu? 

Raikut : Khie wan rah sha saw shipela. (u 

shim ia ka kot khubor bad u peit ia ki khubor ba la 
thoh ha ka Apphira. Wan rung u Roland, u nongthep 
pisa ha Bank). 

Roland : Khublei bah Raikut, kumno phi 
iashait iakhlaih? Hangne te bun kam beit mo? (u 
peit artad ia ki ledger kiba phriang halor ka miej). 

Raikut : Oh, kumne keih bah Rolandl Ngi te 

hangne shu iadon hi ka kam ban iatrei. Nangta 
kumno phi poi wan haba phi dang wan mynshisngi? 

Roland : Oh, sa ia ngi ki kontraktor! Don katto 
katne tylli ki bill ba ki la pass. Tang mar iamih 
nangne mynshisngi nga shu leit rung sha ophis bad 
donbok ba nga ioh kine ki cheque artylli. Nga wan 
khnang ban deposit ia ki. 

Raikut : Oh phin ong kumta! Phi uba la donbok 

sat hi. (u tan ia ka drawer bad sci ka deposit slip 
nangta) Shim pyndap hangne. 

Roland : Ai artylli namar don artylli ki cheque 

(u Raikut u sei bad u ai ha u bad u Roland u la leh ia 
kaba donkarn). 

Raikut : Lada phi kyrkieh eh te ngan sa pynieh 

ma nga. 

Roland : Hooid, kein bah Raikut, nga da suk 

palat ban buh pisa ha kane ka Bank ba iadon kiba 
ithuh ithaw kum ma phi. Te to kata sa pynai lem ma 
phi, ngan iaid noh shuwa ba ngan hap leit site. 

Raikut : To, to . . . bah Roland! Tring . . . ing (u 

khniot ia ka baje nangta u kren wei briew) Nga ruh 
kumba khleh king, haba nga phah shim sha ia u Lam, 
nga khniot baje pat ban lei? (u bat ia ki deposit slip 
ba la pyndait lang bad kita ki cheque ba la dep soi na 
khmat ha kti lcadiang bad tan ia ka drawer bad thep 
ia ki hangta; kawei ka cheque ka ka dei 30 hajar, 
kawei pat 50 hajar). (Rung u Lam). 

Lam : Shim bah kane ka sha, nga slem 

khyndiat ba ym don um thnam. I kong Rit die sha 
ruh i la ber sla sha na ka bynta ka sha dud. Kumta 
hap ap shiphang ban ioh sha saw. 

Ralkut : To to! Buh hangto jitnai bun ktien 

than, (u klet noh ban phah thep ia ki cheque ha ka 
counter buh cheque). (Rung u Ngaid) 

Ngaid : Hei! me poi suk hynnin ka miet? 

Ralkut : Are ma me! Hooid, nga poi suk. Me pat? 

Ngaid : Nga i-uh nga poi suk tang ba nga hap 

laid kjat naduh Motphran. U la mut ban pynthut 
uwei u CRP, ha Garikhana tangba ia lade ruh u la 
sheng sheng; nga ruh nga i'aid beii noh la ka lynti. 

Ralkut : Me khlem leit trei seh mo? 

Ngaid : Em, nga sngew ktha khlieh palat. I 

mei ruh : la dom bha ba nga la kham high 
mynhynnin. Tangba nga shu da rapjot ba dei ka sngi 
lait luid. Ia ngin ialeit phler noh? 

Raikut : Me la bieit ne dang katta? Sngap ioh 

iohsngew sa ki briew! (ki para ba iatrei lang ki la 
iohsngew bad peit matsuh sha ka miej u Branch 
Manager, hynrei ki leh kum bym iohsngew ei ei). 

Ngaid : To, kata ngan dang leit ma nga, tang 

ba wan kloi, shi baje la plie ka Bar ngan ap beit 
hangto. O.K. (u mih noh artad). 

(U Raikut u trei la ka kam bad ar lai ngut ki cus- 
tomer jong u ki phah thep cheque ha u ba ki kyrkieh 
kam. Hynrei u ruh namar ba u la kyrkieh ban leit 
iakynduh noh ia u Ngaid kumta u la shu thep ia ki 
cheque ha drawer la jong bad khang tala, da kaba 
mut ba un sa thep ha ka sngi kaba bud). 

Scene in 

(Ha Shillong Club, u Ngcdd u la ap lypa ha ka shuki 
kaba ha kyndong. U sngap jingrwai ba la tem na ka 
tape recorder kaba rwcd “ Balei kumta fa nga bad tang 
shu iaihi fa u Raikut u la phuh samrkhie). 

Ngaid : Welcome friend! nga tip hi ba men ym 

slem bad bat la ka por. Me la dep kam? 

Raikut : Peit shane Ngaid, ym dei ba nga la dep 

kam, hynrei nga la ieh la la kam! Ngam kwah ia me ba 
men wan kumto sha jaka trei. mem iohi ki la pynran 
khmut lut ki para ba iatrei lang baroh? Ngam kwah ba 
kin tip la ka jingtlot jong nga. 

Ngaid : OK, OK, cool down friend! Ale shong 

hangne. Me tip Raikut hynnin nga jyrhoh sat baroh 
shimiet, shi khmat ruh ngam nang ioh thiah. 

Raikut : Me la ioh dawai? Na kata ka daw me i 

thliew sat ki khmat mynta ka sngi. Te men leh kumno? 

Ngaid : Me mut aiu yn leh kumno? 

Raikut : Nga mut haba me sngew pang kumta 

me long hi ban wan hangne? 

Ngaid : Haba nga la wan hangne, ka mut ba 

long beit. Ngam salia sa ia ka jyrhoh tang shu dei tiak 
nga la syaid ka shadem bad nga la jem. 

Raikut : Em me Ngaid, nga te ngam sngew dei 

ba men dih, nga ruh ngam sngew khlain, ia noh, me 
ruh leit noh sha la ling, nga ruh ngan leit biang sha 
Bank. 

Ngaid : Kein me, me kren kum u khunlung- 

Lah wan te lah wan! Ngin mih nangne khlem dih? 
Kein me, kata te ka bym lah long! Ei waiter (u khot 
ia u nongtrei, u nongtrei ka Club) one bot D.S. and 
soda. 

Ralkut : Te mem lah me ban shah tang shi si en 

ruh? Te to kata katba me ong (u nongtrei uba kyrteng 
u Kumar u wan rah ka Director Special, ar tylli ki 
klat bad shi bilor ka soda ha ka tray bad buh halor 
miej). 

Kumar : Khatie ka kuch chaiye? 

Ngaid : Wan rah uto u phan sdieh! 

Kumar : (um sngewthuh) Kaei ma phi kwah 

Sar? 

Raikut : Finger chips\ (u phai sha u Ngaid) Me 

mh me shu ong phan sdieh un leit sngewthuh shano 
me sa ia u dkhar. Me sngew kum ka pata Khasi ne? 
(u phai sha u Kumar) jaiye, ab samjha na? 

Kumar : Ji sir] 

Ngaid : (u la plied ia u bilor bad theh mar shi 

pek ha ki klat; u shim sa ka um soda bad u theh; ki 
rah la ki klat shajrong bad pyndei ia ki) Shakihia! 

Raikut : Shakihia! (ki iarkhie biang namar ki 

dang kynmaw ia u shakihia ba la pynkylla na ka 
cheers). Ngaid, nga sngew sahnud te me ba ngam 
pat sain lut kito ki ledger halor miej? Nga sngew pap 
ban ym trei hok ia la ka kam. • 

Ngaid : To me! lcam, karri! Hangne ruh kam. 

Sa trei lashai, promise, ngan nym pynwit ia me lashai. 
OK. 

Ralkut : (u tan suki ia ka kyiad bad u leh bun 

ingmut jingpyrkhat bha. Hooid, ki jingmut 
jingpyrkhat jong u ki her sha Bank, sha ling, sha ki 
khun. U thnam ka jabieng; nangta u thnum ha lade, 
katba u Ngaid u dang mih ban leit shabar, u kren 
marwei). Nga la mut ban rai noh ba ngan pyllait 
shisyndon ia kane ka kam dih, hynrei balei keih 
ngam long kum ka kyrteng ba nga laJh ban raikut 
bad ban long noh u briew uba thymmai? (hamar 
kata ka por wan rung u Ngaid). 

Ngaid : Me thnum aiu marwei marwei? Nga 

i'ohi mynta me la sdang kren wei briew la bun wat. 
Any problem? 

Raikut : (u la shu sngap bad kohnguh tang 

ka khlieh) Mem sngewthuh ba me dang marwei. Nga 
ieit palat ia la ka tnga bad ki khun! 

Ngaid : Me tip Raikut balei ngam wad briew? 

Ba nga bynnud eh ia i mei, i mei jong nga, hooid, 
shisha kum i mei jong nga ngan ym ioh kmie! I ieit 
palat ia nga kat haduh ba ngam kynmaw ba nga la 
rangbah katne ruh? Nga sngew sah kum u khunlung! 

Raikut : Kabadei me, ka Kmie teka Kmie! Mete 

uba donbok ba me dang im i mei jong me; nga te ngam 
nang bynnud ba nga la duh kmie naduh dang rit. 

Ngaid : Sorry, I’m very sorry friendl Ngam 

shym mut ban pynkynmaw ne pynjawdud kmie ia 
me. 



27 


Raikut : Koit, kam lei lei! Me tip Ngaid, nga 

long briew katne ruh dei da ka jingkyrshan i mei 
ieit ia nga, hynrei ia i ruh nga la duh mynta la ar 
snem. Katno i trei shitom ban kyrshan buh skul ia 
nga, haduh ba ngan da ioh kam bad iapoikha bad i 
Ribha. 

Ngaid : Nga ruh te me tharai lada nga don 

briew kuin i kong Ri k;m long da kumwei, hynrei 
nga sheptieng palat ban wad briew namar ka juk 
ka la kylla. Nga tieng ioh nga long 'si samkhmut, 
ha ka rit tulop, ha ka duk, xoh nga hap shah sait 
painkhana pynban! Waw! Ich noh, lah ka shong 
bad i mei! 

Raikut : Kciri noh me, me kren bieit aiu 

kumta? Mynta ba dang im i kmie me kren kop keih 
me; lashai ynda khlait ka khmat i kmie mano ban 
peit ban ri ia me? 

Ngaid : Kata ruh kaba dei, shish! Kane ka 

long khun marwci ruh ka ban lap. Kito ki kur ar 
kmie lai kmie ruh kim ju i'atur ba nga dih eh. 

Raikut : Te pyrkhat noh da ka briew me, wad 

da kaba duk ruh 3m lei? Tang ban shngain lang i 
mei jong me ruh. 

Ngaid : Ban wad briew te tip nga nang ne 

em? Tangba balei keih nga sngew kumba ngan 
shong samla sah kumne? Teng teng haba nga sngew 
pang lei lei nga sngew kumba ngan iap samla te 
mei 

Raikut : Keih noh Ngaid, me te me shu kren 
tang ban lait jynhaw. (u peit artad sha ka klat ba la 

thylli arwat, bad u jyreh artad kum uto uba la kdang 
kyiad) Ngaid la saw baje, peit shane lakumno kumno 
ruh ngan leit phai pat sha Bank shuwa ban khang. 

Ngaid : To kata, khie dang laid ma me. Ngan sa 

nang wan ma nga nadien. 

Raikut : (u Raikut u ieng suki tuin bad jam artad 

ar lai jam, kynsan u sangeh) Katno ka bil nga khlem 
pat siew? 

Ngaid : Ym lei lei, mynta ka sngi ngan siew hi 

ma nga phi la siew hynnin, khie lei suk! 

Raikut : To, kata khublei shibun ho. Ngin sa 

iakynduh. 


Scene iv 

(Ha Bank, u Raikut hadien ba u la iakynduh bad u Ngaid 
u la leit sha la shuki kum uto uba dang man donkam na 
shabcu). 

Raikut : (u shim ia ki ledger bad peit ia ki, bun 

na ki la sain da u Bara babu jong ka Bank u bah 
Lumlang. Hangta u kren wei briew) Te, u bapli u 
Lumlang, u la pynleh lut ia ki kam jong nga baroh, 
hynrei ldto ki Housing Loan bad Loan kali pat tip u la 
pyllait ne em? Ieh ngan sa peit lashail (Hamar kata ka 
por wan laid u Lam nangta). 

Lam : Bah phi kren ei ei? 

Raikut : Em! (u jubab lyngkut) Hei, apt Sngap 

don ba wan wad ia nga hynne hadien shi baje? 

Lam : Tip bah, ki wad ia phi ne lano ngam 

tip? Tangba nga iohi ba don ar lai ngut ki rangbah 
kiba khongoid sha ka shuki jong phi, tangba ki khlem 
kylli ei ei. 

Raikut : Peit shane, khie leit ong ia u bah Mon 

ban thep bha ia ki pisa baroh ha locker ngan sa shim 
jingkhein lashai. Em me, khie khot ia u Mon hangne. 

Lam : To bah (u mih leit khot ia u Mon. 

Hadien katto katne wan rung u Mon). 

Mon : Phi phah khot ia nga bah? 

Raikut : Hooid, phi i hynne nga hap leit jingleit 

ship hang ba nga donkam kyrkieh, nga khlem ioh sain 
kito ki account baroh ba mynta ka sngi. Te ... 

Mon . Nga la pynbiang hah. Naduh ba la 

khang ka counter nga la pynbiang bad nga la peit ia 
phi, ngam iohi haduh saw duna te nga tharai phin 
ym wan shuh, kumta nga la lum lang ia ki pisa bad 
ki kot donkam baroh. 

Raikut : Kam lei lei, ngan sa peit ia ki lashai 

ruh bianghi, nga shaniah ia me. To khie sa wan lashai 
shiphew baje! Ia kito ki kot ki sla ngan sa peit bad 
sain lashai. 

Mon : To kata bah, nga ruh ngan leit noh. 

(u Mon u la shu pun ha lade ia ki kyntien u Raikut ba 
u ong “nga shaniah ia me” u wiat ha lade marwei bad 
mih noh). 

(Ka por wai ophis Bank ruh ka la dei, kumta iwei 
hadien iwei ki la sdang mih. U Raikut ruh hadien 
katto katne por u mih noh na ophis). 

act m 

Scene i 

(Ha la ting, u Raikut u rung na ting shet ja. Ka Ribha 
ka dang shet jingshet, katba ka Riakor pat ka dang 
correct paper). 

Raikut : Phi ialeh aiu kumne shi kmie shi 

khun? 

Riakor : Oh, i Pa! Phi Iah wan trei keih? (Ka 

peit artad ia ka baje ba dang 5.30 janmict. Ka rkhie 
shdei bad ki bniat kiba lieh bad ryntih ki paw shabar). 

Ribha : Ai kato ka mula kong kong ba in 

shong i Pa, pha ruh buh shuwa kito ki paper sa correct 
la shibit. Shim shet shuwa da ka sha ba ngin iadih 
lang. 

Raikut : Em khun, keih noh sha, nga sngew 

dap Iyer ka kpoh. 

Riakor : Ap ngan leit shim da kato ka Gastro 

aid ka dawai homeo ba bha eh. (Ka leit artad bad 
wan rah ia ka dawai bad shim ka shamoit rit) Shim 
Pa, dih da kane ba phin pyngngad. 

Raikut : Em khun, ngam kwah dih dawai ai 

da ka urn syaid, ngan sa bam syndon da ka ja. 

Riakor : (Wut ka ieng ban pynsyaid urn namar 

ba ym don um syaid shuh) Shim pa kane. Pa, nga 
kynmaw biang ia kito ki por ba ngi dang kham rit ba 
phi ju wan trei kumne dang kloi, ym dei mei? (Ka 
pynkohngiih ia la ka kmie). 

Rib ha : Ka bha kern kpa, peit seh u Ribok 

uba pli u la shu leh hi la ka maths bad ha ka shiteng 
snem ruh u shu lait salit, mynta uto u durut namar 
ki test jong u ki dang laid shaid shi shaid. Phi la tip hi 
ba ka klas nine kam dei shuh ka klas rit bad ka la 
khaxn eh shisha khamtam ka mntlis. 

Raikut : Hangno u don? Hep, ko hep (u pyrta). 

Ribok : Oi pa, (u wan sha u Kpa) nga dang 

kheih kawei ka jingkhein kam mill katno katno ruh, 
i'arap lem seh pa! 

Raikut : Khie wan rah hangne ngan peit. Sah 

sa katno subject kata ka test jong me? 

Ribok : Sah sa ka maths bad ka science. Pa. 

Ka science te nga la lah, ap ngan da leit shim sbuwa 
kata ka maths. (U mareh sha la kamra bad shi minit 
u la da wan rah) peit kane pa, nga la kheih katno 
katno ruh kam mih. 

Raikut : Hawto ngan da peit . . . (u peit 

shiphang bad u kohnguh khlieh) Oh . . . sa ia kane 
ruh mem lah seh? Peit! shim da kane ka method (u 
bat ia u khulom bad pyni ha ka kopi jong u Ribok) 
Kheih kumne (u batai tiak tiak) hato kane kam dei ka 
ansar? 

Ribok : Ka dei! Ade, i Pa te iba stad jingkhein, 

peit mei, peit kong, tang kumto i lah da mih! Nga pal 
la ar kynta naduh ba nga wan skul ngam lah pynmih. 

Riakor : Te, in nym stad jingkhein heit? Ban 

da bieit kum ma ngi baroh te, in trei hi kum u Branch 
Manager ka Bank? (Ka kren pynkhyllew ia la u Kpa). 

Raikut : Khie kein me, sa leit khein bad 

praktis bha da kato ka method ba nga la hikai! Klet 
ruh men ym klet shuh. 

Rlbok : To, pal (Wut u her sha la kamra). 

Raiknt : (U phai sha ka Ribha) Phi shet jyntah 

am kmie? 

Ribha : Nga shet syrwa da ka dohsniang bad 

u tyrso, khleh im pat da u sohsaw bad u jamyrdoh. 
Ka biang kpa? 

Raiknt : Ka biang beit, nangta shano ka kong 

kong pat ka la da kloi ieng nangne? Kaba pli, kato 
ruh kaba bun kam; tangba yn ong kumno mo kmie? 
Ka kam hikai te ha ling ruh hap wan rah kam. 

Ribha : Ka dei kein kpa, tangba kato pat ka 

hun eh ia ka kam hikai te yn leh kumno? Ka shait 
ong barabor ba ka kam hikai na ka bynta ki kynthei 
khamtam, ka long ka kam kaba don burom. Te, kpa 
mynta ka sngi phi da leh tyngeh shisha mo ban poi 
kloi? 

Raikut : Hooid kmie, tangba ngan iathuh hok 

ia phi nga sngew niun met. Tharai nga lah ban leit 
pyni doktor noh lashai ynda wan trei. ngan sa phone 
lypa ia u doktor Manik. 

Ribha : Kata te kaba da bha eh. nga lei nga 

la ju ong barabor ia phi kpa, ba phim dei ban khein 
sting ia la ka koit ka khiah, hynrei phim ju sngap 
satia. To kata mynta te phi la sngewthuh hi, ka bha 
shibun eh. (Ka Ribha ka la khot bam ja lang ia ki 
khun bad khat ja lang ia u Raikut ruh. Kynsan 

kynsan u Raikut u bat ia la ka shadem bad kyrshan 
ha shuki). 

Riakor : Pa, pa, balei kumne? Shim kloi mei 

balei i pa? (Ka Ribha ka bret bad siang bad pliang 
hangta ka kynrup ia u Raikut. U Ribok ruh u iarap 
kyrshan lang). 

Ribha : Ribok, bat, bat na shadem bad 

jyllud na ka met. (ka pyndih da ka um syaid bad 
ivllud na ka met). 

Riakor : Pynbam da i mluh ruh loh long ne 

mei? Ne ngan phone doktor noh? 

Ribha : Khie, khie khun phone ka bha ba 

phin phone. 

Raikut : (U pynsangeh da ka kti bad u kren 

suki jai) Ngam lei lei, ym donkam. 

Ribha : Kumno ym lei lei, katne phi long? 

Khie kong kong phone ia i doktor Manik, ong ba 
shitom eh i pa. 

Riakor : To mei. (Ka shim ka phone bad dial 

ia ki number jong u doktor) Hello! i doktor i don 
ha iing? . . . O, i Doktor ne . . . Sngewbha seh 
doktor wan kloi kloi sha ling i bah Raikut iba long 
u Branch Manager ha . . . Hooid, i shitom palat te 
doktor. I ud tyrha shadem . . . To, hooid. (ka buh 
ia ka phone). 


Ribha : Phi ioh kren khun ia i Doktor? I 

ong kumno? 

Riakor : I ong in sa poi kumne, sah sa ar lai 

ngut ki nongshim dawai. In sa poi khlem pep. 

Ribha : Khun ngin pynthiah ia i pa halor 

kane ka ben. Khie Kong kong wanrah syngkhlieh 
bak bak. Kyrshan ma me Ribok na tyrpeng ka diang 
(ia lade ka kyrshan na ka tyrpeng kamon). 

Riakor : Kane mei ka syngkhlieh! (ka iarap 

kyntiew artad ia u Kpa na sha kjat bad pyntap ia u 
da ka tapmoh rben. 

Ribha : Khun, khie leit buh lypa ka um syaid 

ioh shu donkam ynda wan i Doktor. Lum lang noh 
shuwa kine ki bam, ngin sa i'apeit ynda la leit i 
Doktor. 

Riakor : To mei. (Ka lum ka lang bad 

pynkhuid ia ka miej bam ha iiing shet ja bad tap 
shuwa ia ki bam ki dih baroh. Hadien kata ka sa 
buh um khluit ha u ketli halor ding). 

Ribha : Sngap, sngew kumba la riew ka 

phalor, phi la pynmeh light shabar? Tharai in dei i 
Doktor. 

Ribok (U ieng bad khongoid na 

jingkhangiit) O, hooid, dei i Doktor. Ap ngan leit 
plie jingkhang. (Ryngkat bad u Doktor) Rung shane 
Doktor. 

Doktor : (U rung) Ba i lei kumta? I long 
kumno? 

Ribha : (Ka ieng bad ai jaka shong ia u 

Doktor) Ale Doktor, peit seh, nga dang shu sdang 



khat ja, i shu bat kynsan ia ka shftdexaiiadU kaih 
ban duh mynsiem noh. Ngi la shu pynthiah la ka 
pynthiah hangne ha ling shet ja. 


Doktor : To, to, (u deng ia u nar eksamin ha 
iyndang bad kyntiew ia u ha la shkor, nangta u 
khyndiet ia ka banian na shadem u Raikut bad sdang 
ban eksamin). Pang nangne? 

Raikut : Hooid Doktor! Nangne (u kdew sha 

shlipnud, sha krung bad trai shyieng krung ). 

Doktor : Ap ngan da eksamin bha. (U buh nar 

eksamin ha shadem bang kadiang) Ring mynsiem 
jlan, pynhiar mynsiem, ring biang... pynhiar. To, to, 
la biang! Pynbeit kato ka kti ngan thew blood presure. 
Naduh mynno phi sngew shitom kumne? 


Raikut : La don doktor la katto katne . . . 

tangba kham sngew shitom mynta ka janmiet. nga 
dang mut ban wan sha phi lashai, tip ma nga shitom 
noh pynban mynta. 

Doktor • Ka bha ba nga la ioh ban wan noh 

mynta (u shim ka dabor ba la buh lypa ha kyndong 
bad ia ka sabon bad u thet kti bad niad ia ki kti da 
ka towel. Nangta u shim ia u khulom bad ka kot 
sada bad u thoh dawai). 


Ribha : 1 long kumno doktor, im lei lei em? 

Ni, nga shait ong te Doktor barabor ia i ban leit phah 
peit bha; i ud te i ud tangba im ju pyllait por pat ban 
iakynduh ia phi. 

Doktor : Koit, kam pat da dier. peit i hap leit 
phah test ia ka um pynkhieh, ka jingleit khyndew, 
phah X-ray na shadem bad phah leh ka BCG . 

Ribha : In hap leit noh hi lashai em Doktor? 

Doktor : Hooid kan bhal Na ka bynta mynta 

ka miet, phah thied noh da kine ki dawai. Ai i mat 
dih sha saw bad u ruti lada im treh bam ja, nangta 
pyndih kine ki kuli uwei uwei baroh ar jait. Haba 
leit phah test rah artad bad kane ka slip. Te, bah 
Raikut, phi ruh sa nang khlain noh, tangba phi hap 
ban rest shuwa. Phim long shuh ban dihl U 
klongsnam jong phi u la inflame bha. Ka BP ruh ka 
kiew. Phim long strain ia lade, phi iohsngew? Kata 
sa leh kumta, gan laid noh. 

Ribha : Khublei shibun eh Doktor. (Ka 

pynkham artad shispah tyngka bad ka laid artad 
sha jingkhang) . 

Raikut : Khublei shibun eh Doktor, ngan sa 

wan ne phah shaw ynda la ioh report. Leit suk 
Doktor. (U mih noh u Doktor). 

Scene ii 

{Ha Bank, ka shuki u Raikut ka thylli, namar um shym 
lah ban leit trei. U Mon pat u la da poi naduh shiphew 
duna ei ei). 

Mon : (U kren wei briew) Uto u Raikut ruh 

katta tun lah ban wan, u ong ia nga ban poi kloi ia 
lade pat ka dang buaid jangar sah imat, ne tip ka 
jah shano? Hanal u ong ba u shaniah eh ia nga, i 
bhai im pat tip ba uba shaniah eh u lah ban shet ha 
u dekl (U sngap noh shiphang jar. Kynsan ki khmat 
jong u ki iohi ia u shabi ka drawer jong u Raikut ba 
u Raikut u la klet. Nangta u shim, u da pynphai sha 
kadiang sha kamon) Hangta te la iadeil Ngan buh 

noh shawei, ieh ito i bhai thurmur i mat wad shuwa, 
in pyrkhat ba u shabi u la jah, ngan sa leh ia kaba 
donkam. (U mih noh nangta bad u leit sha la ka 
shuki). 

(Katba kiwei Id nongtrei ki iatrei la ki jong ki kam 
kumba ju long man la ka sngi. Wan rung ka Riakor, 
ka khun u Raikut). 

Riakor : (Ka kren ia ka Phida kawei na ki 

nongtrei jong ka Bank) Kong, hangno phi ita i bah 
Mon? 

Phida : Phi wad ia i bah Mon? Itai hangtai 

ha kyndong. laid beit nangne (ka kdew lynti) bad sa 
khun sha kamon phin lap ia ka counter ba shong 
ma i. 

Riakor : Khublei shibun kongl (ka laid artad 

sha ka liang ba ka Phida ka pyni. Ynda ka la poi ka 
kren ia u Mon). Bah, phi dci ma phi ita i bah Mon? 

Mon : Hooid, phi donkam alu? 

Riakor : Nga dei i Riakor, i khun i bah Raikut. 

I pa mynta im lah ban wan trei, te i phah ong ba 
phin dang iarap peit lem ma phi ia ki kam bad pisa 
pilain. Sa dang buh jingkhein ma phi lane phah 
pynleh lem ha i bah Lumlang. 

Mon : Oh! Phin ong phi dei i khun i bah 

Raikut? Ap shiphang ngin ialeit dih sha. (u khang 
biang ia ki synduk pisa bad thep ia u shabi ha pla 
patlun, u mih na jingkhang kaba nadien). 

Riakor : (Ka shu a ng tyngheng la ka jingleh u 

Mon) Nga kyrkieh te bah, nga don Idas 1 1 baje sha 
College, nga shu wan iathuh ba i phah i pa. 

Mon : Em phi, kumno kumta? lakynduh 

shisien shisien ruh, to phi) la ngin iadih nangne na 
dukan sha ophis hi. Ngin ym slem. 

Riakor : Em bah! Ym long sngewbha, ba nga 

la kyrkieh eh. (Ka laid artad la ka lynti). 

Mon : (U kren marwei) Ade! Kaba la sarong 

shisha! nga dang pyrkhat ngan pah noh, hynrei kaba 
i eh kynthei! Ban shisien iohi eh nga la shoh katto 
te, la dei hi kein kaba eh kynthei! Ha ka kyntiak, ha 
ka mih lchmut mih khmat, da kop hi ba un iaroh 
khun u Raikut. Ngan sa pah, ngan da ioh lad! 

Lam : (laid kynsan u Lam bad shibun ki 

shithi u bat ha kti. U peit sha u Mon) Oh, phi hangne, 
phi ieng leh aiu hangne? (Kyndit u Mon thret). 

Mon : Ngan ieng leh aiu me, nga mut ban 

leit dih sha sha dukan. 

Lam : Oh balei kumta? Man ka sngi phi 

khot ia nga ban leit pynshim sha, mynta pat phi 
kwah leit hi? Nga la wan peit ia phi ha jaka shong 
hynrei phim don. Shim kine ki shithi jong phi! 

Mon : Ai hangne. Khie leit wan rah sha ia 

nga, sa wan beit sha jaka shong jong nga. 

Lam : To bah. (U laid artad sha dukan sha 

katba u Mon pat sha la jaka shong). 

Scene in 

(U Mon u sei ia ki shabi bad plie biang fa ka synduk 
pisa bad u sei ia u nor ba sieh token bad buh halor 
miej. Ki briew hajan ka counter jong ukila teng da u 
laifi) . 

Mon : Token number san. 

Nongsei Pisa I : (U ai ka token ha u Mon bad u Mon 
u shon shap ia ki rusit thep pisa bad ai ha uta u 
briew 10,000/- tyngka ryngkat bad ka pass book). 

Mon : Token number hynriew! 

Nongsei Pisa 2 : (Uta ruh u ai la ka token nar) 

Shim bah. 

Mon : Kane ka dei ka jong phi (u pyni ia ka 

cheque). 

Nongsei Pisa 2 : Hooid bah. 

Mon : Kane ka dei ka jingsoi jong phi bah? 

Nongsei Pisa 2 : Hooid bah. 

Mon : Soi hangne sa kawei! (u kdew artad 

bad pynmih ia ka cheque na thliew kata ka counter. 

Nongsei Pisa 2 : (U la soi bad u pynphai) Shim 

kane bah, la biang katto? 

Mon : (U peit) To, la biang (u sei san hajar 

tyngka bad u ai ryngkat bad ka pass book). 

(Rung u Roland, u kontraktor) 

Roland : (U laid sharum shaneng, u thnum 
artad) Shiah) Ban da don u Raikut ngan nym hap ap 
da ki kynta hangne? Thait ka wan Bank kumne hi 
ban hap ap lain. (U peit la ka token la jong bad u 
ong) Number 10 (u peit aha ki jaka shong) KTiarn 
lem aeh bah Khyndiat (u kyrpad la uwei na kita kiba 
shong pyndap slip thep pisa hangta). 

Phida : (Ka khot na la ka jaka shong) Token 

number shiphew, mano ba dei? 

Roland : Tang shong ruh ym pat lap ba shong 
bha, nga la da shah khot. Dei ma nga kong. 

Phida : (Ka peit ia ka cheque ba la pyndap 

sanphew hajar) Kane ka jong phi bah? 

Roland : Hooid kong. 

Phida : (Ka peit artatien) Shano ka pass book, 

phi khlem ai lang hangne? 

Roland : Em kong, ngam thikna, nga tharai 

ka don bad i bah Raikut, tangba ngam i'ohi iai ruh. 

Phida : Oh, i bah Raikut te i khlem wan trei 

ba i sngew shitom. Peit shane, ap shiphang namar 
ka dei ka pisa kaba bun, te ngan da check shuwa la 
phi dang don pisa ne em katne ha ka account jong 
phi? 

Roland : (U kren thikna) Ym don balei tang 
katne? Nga dang shu dep thep dang katno phraphew 
hajar. Kaba la don lypa ruh kumba arphew san hajar 
ei ei. 

Phida : (Ka leng nangta bad rah la kata ka 

cheque, u Roland, ka la wad ia ka ledger D/29/00. 
Hangta ka ahem ba ka pisa ka don tang kumba 
arphew san hajar ar spah tyngka. Ka wan phai biang 
bad kata ka cheque ha kti). Bah, peit shane phim 
don pisa shuh haduh katne! Te phin hap thoh noh 
da kawei pat ka cheque namar ka pisa jong phi ka 
don tang kumba arphew san hajar tam ei eil 

Roland : (Kyndit kumba iuh tdong bsein) He? 

Phi ong tang arphew san hajar? Ka bym lah long? 
Kata te ka bym lah long shisha. (U la kynjik jynjak) . 
Shishl Kumno kumta? 

Mon : (U Mon uba la iohsngew ia kaba la 

jia u la ieng na la ka jaka shong) Peit shane bah, 
lada ka pisa jong phi ka don tang katta kumba la 
lathuh da i kong Phida, te kumno phin sei tam ia 
kata? 

Roland : Peit shane bah, ia ka cheque nga la 

da ai ha u bah Raikut ba un pynthep lem, te balei u 
khlem pynthep kem mo? 

Mon : Tip seh bah, phi ia tip hi ma phi bad 

i kein. Ngan leit tip shano ma nga ia kata ka kam 
jong phi baroh ar ngut? Te phin leh kumno? Peit 
kiwei ki customer ruh ki dang bun nadien jong phi. 

Roland : To keih shuwa (u pyrkhat tiaw ha 

lade). 

Mon : Peit shane bah lada phi thikna ba 

phi lah phah thep ha u bah Raikut te sa wan rah 
kito ki rusit ban ioh pynshisha ho. 

Roland : Ki rusit? (U pyrkhat shiphang) Ki 
rusit te ngam thikna, . . . Hooid, nga la kynmaw kita 
ruh kim don bad nga. Nga khlem shim imat ha kato 
ka sngi na u bah Raikut. 

Hon : Hangta te la lah ma phi! Kata te ngam 

lah iarap ei ei . . . Khie shong pyrkhat shuwa phin 
ieh kumno? 

Roland : (U ruh u mih noh na Bank da ka 

jingsngcw diaw bad dap da ka jingartatien. U kren 
iaiaid suki suki). Katba nga kynmaw te u Raikut u 
dei u briew uba beit, te balei pat u leh kumne i'a 
nga? Ha leh u klet thep ne? Ka phone jong u ruh 
ngam tip, iing ruh ngam ithuh. Ieh ngan ap haduh 
ba un da wan trei syndon! 

Scene iv 

(Ha Bank hadien ba la leit lut ki customer baroh, u 
Mon u la lum la lang fa ki kot ki sla bad ki pisa baroh 
kumba ju long. Te fa para ba iatrei ruh namar bym 
don u Branch Manager ki la mih shuwa ka por. Sah 
khatduh tang u Mon uba dang bun kam bad u nongap 
jirtgkhang shabar). 

Mon : Ito i bhai, i la muja eh ka kroid 

mynsngi mynshai ruh! 1 la klet sa ia ki kam la jong 
ruh! Ngan pynlong lang knia ia i khlem pep. (Kren 
wei briew u Mon, u sei lor ia u shabi ba u la buhrieh 
bad laid sha ka jaka ba ju shong u Raikut ha kaba 
ka drawer ruh ka don hangta hajan shuki hi. U plie 
da u shabi bad tan ia ka drawer na khrum miej. U 
sei ki cheque katto katne tylli kiba la dei thep ar lai 
sngi mynshuwa, nangta u kren wei briew biang). 
Wowl Wonderful U Tasngeng, ia ki cheque ba la dep 

soi ki customer ruh u dang buh sah hangne? Oh, 
shisha ka jong uto u Roland ruh kane; don artylli 
kawei 50 hajar bad kane kawei pat 30 hajar! Tank 
ruh la dep soi, balei pat u khlem soi shadien u 
soi tang shakhmat? Ngan nym deposit ia ki ngan 
withdraw beit ka sain jong u ruh kaba suk ban 
pvnbud! (U niew san tylli ki cheque kiba kum 
kita bad lang bar oh ki pisa kumba shilak phra 
phew hajar baroh) Nga la ioh khur ei kattol 

[Da ka jingbuit tuh u Mon u la lah ban ioh khur 
ei la ki pisa ba phah buh ki briew, katba ka kit 
pap pat sha u Raikut uba la khein shngaih ia la 
ka jong ka jabieng bad kliamtam eh ba u shaniah 
ia u Mon. Ha kata hi ka sugi u Mon u la dep 
pvnbiang nadong shadong ki account da kaba ai 
tarik shadien (back date) ha ki ledger jong u 
Roland bad kita kiwei de. Ia ki jingkhein jingdiah 
baroh u la lah pynbiang bad u leit ha la kamra 
ryngkat bad kita ki deposit slip ba la pyndap u 
Roland ryngkat bad ka pass hook jong u. Rung 
kynsan u Phil, u Nongap jingkhang]. 

Phil : Oh, phi dang don ma phi bah? 

Nga dang mut yrn don briew shuh. Te ngan dang 
khang noh ma nga ia kine ki jingkhang lit mo? 

Mon : (U la kyndit thret, namar um poi 

pyrkhat ban dang don ban wan rung shapoh). 
Hooid, khang noh shuwa na shato sharum. Nga 
la dep kumne. (Da ka jingtieng u la khfiiot ia 
kita ki deposit slip bad u bret ia ki ha borti bret 
niut bad ia ka pass book pat u la shu bsuh hapoh 
la ka miej ba tap da ka lit bad kiwei pat ki kot 

ophis hapoh jong ka. U pynbeit la ka coat bad 
mill nangta da ka jingkmen). 

Phil : Phin leit noh bah? 

Mon : Hooid, sa khang bha ka jingkhang 

ho! (U laid artad). 

Phil : To bah. 

ACT IV 

Scene i 

(Ha ting u Raikut, don ka Ribha bad la ki khun ha 
syndah ka jingthiah pang u Raikut). 

Ribha : Peit shane kpa, katne phi pang, te 

wat saitlah la nga. Wat ong ba phi kwah namar u 
doktor u la khang. 

Raikut : (U kyiuh baroh shirynicng) Ngan leh 

kumno kein Kmie? Lada ioh tang tiak ruli kan jem 
noh kein kane ka jingkhynhiuh. Phim isynei ia nga? 

Ribha : Ba nga isynei kein kpa. nga sa ong 

shah shitom ieh shuwa ynda la ioh report lashai, te 
ngin sa iapcit. Thiah noh, i'aleh ban thiah. 

Raikut : (U shu sngap, hynrei um man ioh 

thiah satia, u khapbrip ki khmat hynrei ki kti ki 
kjat ki khynhiuh). Ri, shong hangnc hajan seh, ale 
Kmie. 

Ribha : Nga shong kein Kpa. (Ka bat artad 

bad syrpai ia ki kti jong u). Kong, kong, pynai da ito 
i umphniang umwai ba ngan kyllan ioh iarap kumno 
kumno. 

Riakor : (Ka leit shim na iing shet ja) Shim 

mei. Koit noh seh Pa, wat shitom shuh. (Ka shri lam 
artad). Ale hep shong lang hangne. 

Raikut : Em, (u kren suki) u hep un leit khreh 

kot um pat dep test uba pli, khie khun, leit pynleit 
jingmut la ka kot. 

RJbok : To Pa, koit noh mo Pa! (U ieng bad 

doh la u Kpa na shyllangmat bad leit sha la kamra). 
(Kata ka miet ka long ka miet ka jingialeh jong 11 
Raikut. U pyrsad mynsiem phia phia bad ki dawai 
ki trei kam tang kumba lai kynta ei ei hadien ba u la 
dep dih ia ki. Ka step ka la wan bad u Raikut u i tlot 
sat). 


Scene ii 

(Ha klinik u Doktor Manik, ka Ribha ka leit rah ia ki 
report jong u Raikut ba la phah test bad phah X-ray. 
Ka Dari, ka samla ba ju iarap ia u Doktor Manik ka 
tathuh ha u Doktor). 

Dari : Doktor, i don iwei i kong, i ong ba i 

dei i lok jong i bah Raikut, i wan rah ki report ban 
pyni ha phi. . 

Dr.Manik : Khot ia i shapoh. (ka Dari ka mih leit 
khot bad wan phai) Rung shapoh Kong. (Ka Ribha 
ruh ka rung). Phi la ioh mo ki report? 

Ribha : Hooid Doktor (ka sei ia ka kot ba la 

sop bha da ka plastik bad ai ha u Doktor). Kine 
Doktor. 

Dr.Manik : (U peit ia ki Report bad nangta ia ka 
X-ray pat u pyndait ia ka ha ka tiar kaba long kum 
ka lit plastik ba pynieng hangta halor miej, nangta 
u pynmeh light). Humm . . . ade . . . (u kymgah 
khlieh). 

Ribha : Balei Doktor, ka thoh aiu? I Raikut i 

pang kumno? 

Dr.Manik : Ap ngan da peit sa ki report (u sei ia 
ki report ba test umpynjhieh, snam bad jingleit 
khyndew ruh, u pule ia ki. Nangta u phai sha ka 
Ribha). Peit shane kong, u Raikut u shitom. 

Ribha : I shitom kumno Doktor? (Ka la kylli 

pynstet lyngkat bad ka jingkylla dur). 

Dr.Manlk : Bun ki jingshitom , i la ioh pang T.B. , 
bad la bam baroh artylli ki tor. U huer ruh u la sieb. 
Lada ym sumar bha i lah ruh ban ioh jaundice lane 
kata ka pang stem. 

Ribha : Wow! Ko Blei Kynrad, u Kpa bapli. 

Nangta ngan leh kumno Doktor? 

Dr.Manik : Kan bha na phin leit buh noh ia i 
sha hospital, ba in ioh ka jingsumar kaba thikna. 
1m long shuh khyndiat ruh ban dih kyiad! Phi la 
iohi em hynnin ba i shu bat ia ka shadem? Ha iing 
te ym long! Em, da lei lei ruh ym long. 

Ribha : To kata Doktor ngan leh ia kaba 

donkam. Khublei shibun eh. (Ka mih nangta da ka 
jingkhia ka dohnud bad ki khmat kiba jrein ummat. 
Ka iaid wut wut sha la iing). 

Scene tit 

[Ha iing u Raikut, don ka Riakor kaba dang jyllud fa 
ka met u Raikut namar ba u jyrhoh palat. Rung ka 
Ribha). 

Riakor : Mei phi la wan? Donbok ba phi la 
wan, hynrei te nga la sngew syier palat ba i Pa i 
shitom. Peit seh mei i jyrhoh. 

Ribha : (Ka kynrup bad kyrshan lem ia ka 

met u Raikut, kaba la ring bad ka snieh doh kaba la 
sdang stem). Suki Kpa, ka pynthiah ia u jai da kaba 
kyrshan. 

Riakor : Ka long kumno mei ka report? Ha 

pyni hangnc. 

Ribha : (Ka khapbrip khmat bad kyrngah 

buhrieh ia la ka khun ban ai dak ia ka ba kan ap). 
Bat shuwa i'a i pa seh khun. 

Raikut : Kyrshan, kyrshan! (U khie jyrhoh 

biang bad ka shadem jong u ka tied kum ki dew ka 
duriaw) larap! (U kren kynsan na kaba jyrhoh bad 
kdew sha la ka met ban niad. Phluk u jyrhoh da ka 
snam tylli). Shim kmie! Riakor ngan sa iap! 

Ribha : (Ka shim da ka jain tap thiah bad 

niad ia ka snam). Kong kong shim um syaid ban 
pynriiad ia i pa. 

Riakor : Wow mei! Kaei kane katne katne? (Ka 

lynniar kliang. Wan mareh u Ribok na la kamra). 

Ribok : Balei mei la jia aiu ia i Pa? (U iam 

artad bhu). 

Ribha : Khie khun (sha u Ribok) leit iathuh 

ia i Meisan Li, ong ba shitom eh i Pa. Phi pat Kong 
kong pynkhreh ki jain Id nep ngin rah noh ia i pa 
sha hospital. 

(Rung ka kong Li, ba ju khot ieit ka Meisan Li ka 
para maijan jong ka Ribha, ka bym don para trai ne 
ba ha ling shata shajan). 

Li : Balei Ribha, jia aiu la i Kpa ka Kong 

kong? 

Ribha : (Ka shri i'am) Peit sell i shu shitom 

kynsan kumne naduh hynnin bad ngi mut ban laleit 
buh noh sha hospital. 

Li : Ka bha shibun! (Ka twad ia ki pulse 

jong u Raikut kumba leh ki nos ne Doktor, nangta 
ka phai sha ka Ribha). Ribha ki pulse ruh ki tlot 
bha, phali shaw taxi noh ha u Ribok. Ani kane ka 
kyrduh rangbah ha ling ruh kaba sngew jakhom 
khait kum ha kine ki porl 

Ribha : Hep, hep . . . (ka khot ia u Ribok uba 

dang iam suk shi suk ha kyndong jingkhang kamra 
thiah bad khongoid na pyrda sha la u kpa). Khie 
khun leit shaw taxi noh. ngin laleit buh kat shaba 
i'oh jaka tang ban ioh jingsumar shuwa; phi ong 
kumno ne kong Li? (Ka phai sha ka kong Li). 

Li : Ka bha keih, kham suk ha Nazareth 

keih, ba jan ka leit ka wan ia phi ruh. nangta u 
Dr.Manik ba sumar ia i ruh u don hangto em? 

Ribha : Hooid, ka long hi. donbok ban don 

jingthiah ba lait. (Rung u Ribok). 

Ribok : Mei ka taxi ka la poi. Ngan rah shuwa 

kine ki tiar mo. (U rah kita ki tiar kiba dei ban rah 
sha hospital). 

Riakor : Pa, phi la kloi em Pa ngin leit buh 

noh ia phi sha hospital? 

Raikut : (U jaw ummat bmp) . Khun katba phi 

ong, nga bynnud . . . hynrei . . . ban ieh ia la ka ting 
(Wan rung u Ribok). 

Ribha : Phi kren lei kumta kpa, haba ngi 

phah ia phi ban leit shah sumar ba phin koit noh tc 
la, iarap lem kong Li, kyrshan ma me Ribok. (Ki 
pynhiar suki ia u Raikut nalor jingthiah bad suki jaa 
ki ialam ia u shabar). 

Riakor : la mei dang rung ha taxi ngan nang 

khang ma nga ia ka iing. (Mar iadep ka mih bad 
iohsngew sa tang ka jingi'aid jong ka taxi). 

Scene w 

(Ha Bank don u Mon, ki para ba iatrei lang, rung 
kynsan u Roland uba la buaid kyiad ). 

Roland : (U hylla kynsan ha khmat ka counter 

ba shong u Mon). Shano uto u Raikut? Mynta ka 
sngi ruh u khlem wan trei? (U peit sha u Mon) Me 
pat me la leh kumno ia kata ka pisa jong nga? 

Mon : Ka pisa aiu kata? (Baroh ki la ia ang 

lyngngoh ia kata ka jinghylla kyrkait jong u Roland). 
Peit shane nga la ong ba me iatip hi ma me bad u 
Raikut, te me wan pyrta shla iano hangne? 

Baroh : (Ki la iapasiaw) Ka pisa aiu? Ka pisa 

aiu kata. Uei uto? 

Phida (Ka pasiaw) U kontraktor, uto u 

Roland, phim ithuh? 

Roland : Ngan ym aili, da lei lei ruh ngan ym 

aili. Phan iabam ei ia ka pisa jong nga phra phew 
hajar na madan ha madan, ngan ym aili. Ngan thoh 
ha ka kot khubor, ngan da thad khlem rain! Ap, sa 
peit! 

Mon : Khie leh katba me sngewbit. Wat wan 

hylla hangne ioh nga phah kem da u pulit. 

Roland : Pulit . . . pulit! Ngan phah kem kylla 
ia me baroh, khun ka nongtuh. Ngan sa peit. (U mih 
noh artad na jingkhang). 

Mon : Ka riewkai! Ha ka buaid ha ka kren 

heh. Dang tuh mano, ka shu wan kynnoh tuh iano? 
Phi ia iohsngew em? (U Mon u pynkohnguh ia ki lok 
ba iatrei lang). 

Lam : Tip seh bah tuh mano? ngin leit iatip 

shano ma ngi ki rit ki ria? Iatip hi ma phi kein kiba 
lum kiba kit pisa. Ne phi ong kumno? (U pynkohnguh 
kylla ia u Lumlang bad ka Phida). 

Mon : Sngap jar Lam ma me ruh, wat 

pynshit khlieh ia nga dang step dang step. Ani, ka 
pion ka kren kum u ophisar. 

Baroh : To iasngap noh phi. 

Mon : Sngap noh kein. Me ruh u nang ang. 

Ha leh la tuh ma me bad uto u Boss? Ka leh dohlap? 

Lam : Phin long pap bah lada phi kynnoh 

ia u Boss. U Boss jong ngi uba la bam ja nangne 

um pat ju don dak mynno myrrno ruh. Haw ong ym 
dei? (U phai sha ki lok ba latrei Icing). 

Mon : Kein noh me wat iashah Boss palat, 

balei u ai kroid lang ne ia me ruh? 

Lam : Peit bah, nga shu burom ba phi heh 

kyrdan ia nga, 13ml kumta ioh nga tamak. Phi kren 
tang ban lait synaw. Tang ka jingsngew ruh phim 
don, u briew u dang pang hop hop ha hospital, phi 
pat phi dang kynnoh tuh ia u. Phuit! 

Mon : (U peit sha u Lam, uba heh met bad 

heh ksah, kita ki pynkynmaw ia ka jingdom bad ka 
bor jong u Lam. U kren pynjem). To, to, khie iatrei 
noh la ka kam, la ang sa ki briew baroh. 

Scene v 

(Ha Nazareth hospital, don ka Riakor ha syndah 
jingthiah u Kpa, ka bat la ka kot khubor ha kti ba kan 
ap ia la u Kpa ha kata ka sngi). 

Riakor : Pa phi la kwah jingdih? ngan 

pynkhleh noh da u horlicks? 

Raikut : Em khun, nga dang shu dep kumto 

shuwa ba phin wan ma phi i dang shu dep pynai i 
mei jong phi. 

Riakor : To kata. (Ka plied artad ia ka kot 

khubor Khasi, ka ieng na ba shong bad pule artad 
ia kata ka kot khubor). Wow ko Blei! 

Raikut : Balei, jia aiu, ka thoh aiu khun? 

Riakor : (Khlem nang kren shuh, ki lain khlieh 

kata ka kot khubor Khasi kiba heh bha ba la thoh] 
Wow! Kaei! (ka pule suki) THOK U BRANCH 
MANAGER KA BANK, U RAIKUT: BAM El KA PISA 
KI BRIEW. Wow ko Pa. (Ka lynniar kliang). 

Nos : (Ka la wan mareh stet ka dang mut 

ba shitom eh u Raikut) Jia aiu bah? balei phi shitom 
eh ne? Balei ine i khun jong phi i lynniar kumto? 

Raikut : (Um nang kren shuh, u shu kdew 

beit sha ka kot khubor). 

Nos Rangbah : (Ka shim ia kata ka khubor bad pule 
katto katne). Wow shisha! Phi dei ma phi mo i bah 
Raikut? Phi la leh aiu kumne? 

Raikut : (Um sngewthuh shuh, un khie na ba 

thiah ruh um lah u kner ia kata ka kot khubor ban 
peit da la ki khmat thoh aiu hangta? Bmp u jaw ki 
ummat, kynsan u bat i'a ka shadem). 

Nos Rangbah : Bat bat kong ngan leit khot Doktor 
(ka hukum ia ka Riakor). Sister! Sister! (Ka khot ia 
ki nos khynnah). Wanrah ka oxygen bran bran. 

Nos Khynnah: (Bran bran ki wan rah kata ka oxy- 
gen). Kane Sister! 

Nos Rangbah: Khie leit khot Doktor bran bran (ia 
lade pat ka pynkhreh ban pyndait kata ka oxygen). 

Riakor : (Ka lam kthang) Pa, Pa balei kumne? 

Mano ba la pynlehrain ia phi haduh katne? Wow ko 
Pal Kren seh Pa! (Rung u Dr.Manik bad ka Nos 
Khynnah). 

Nos Khynnah: (Ki Nos ki iabat bad khroh la ka 
Riakor. U Dr.Manik pat u twad la ki pulse). Shim 
sister ai kane ka injekshon. Balei i kylla kumne haba 
i la kham i phngain hynne mynstep? 

Nos Rangbah : Sngap shane (ka pyni jar jar ia kata 
ka kot khubor). Phi i'ohi? 

Dr.Manik : Impossible I Impossible! Ngam lah 
ngeit da lei lei ruh em. Nga ithuh bha ia u Raikut. 
Um long kumta, khlem pep la don ba shet bad bishni 
ia u. Uba pli la dei hi keih ban i'oh heart attack, u 
tang shu tip briew sa khot ia nga. (U phai sha ka 
Nos Rangbah nangta sha ka Riakor) . Duwai ia u Blei, 
khun. 


Scene id 

(Ha Bank, baroh ki nongtrei ki la shu lalap ia kata ka 
khubor shaphang u Raikut. Don kiba sngew synei eh 
ia u hynrei don pat ki bym nang ong ei ei). 

Mon : Ade! U la leh shisha u Roland ia u 

Boss, ngam poi pyrkhat. Te uba da tyngeh shisha. 
Tangba yn ong kumno u Boss jong ngi ruh uba leh 
hi te. Tip um dap bai dih i mat u la shu bam klep sa 
ia ka pisa kiwei? (U pyniohsngew lut ia kiba trei 
hangta). 

Lana : Ngi ki rit Id ria te ngin kit pap alu ka 

mo kong? (U pynkohnguh ia ka Phida hangta), tip 
tang kiba leh keih! Yn shu iakynnoh khlem da tip 
thikna te ioh sah pap ei ha pyrthei. (U rah artad la 
ki kti sha jrong kum ban thet). Nga te nga thet kti ia 
lade ho! 

Mon : Thet kti? Thet me, ioh me ia ngat 

lang, peit ho! 

Lam : Wat dait ho ia nga. Naduh hynnin 

nga la ong sumar bha ioh nga pyni jingdom. 

(Ki nongsei pisa bad nongwan thep pisa ki iakren 
ha kyndong saw san ngut na ki). 

Nongbuh Pisa 1 : Ban shaniah ha kane ka bank 

te imat ym long. Sngew shyrkhei mo? 

Nongbuh Pisa 2 : Sngew shyrkhei keih, ngi 

nang shaniah ban buh pisa ha Bank ba tieng ia u 
nongtuh ha i'ing, pynban ha Bank hi don ki nongtuh 
te, kane te ka kam ka ban i'ap phi. 

Nongbuh Pisa 1 : Nga te mynta ka sngi hi ngan 

sei lut ki pisa baroh ngan thep noh sha kawei pat 
ka Bank. 

Nongbuh Pisa 2 : Shuh phi, phi la shu kren 

bieit, yn sei lut ki pisa baroh? Kata te phi la kren 
bieit. Haleh bud sa u nongtuh nangne uba la nang 
i'ohsngew alu ngi iakren? 

Nongbuh Pisa 3 : Kata ruh kaba dei phi. 

Tangba ha nga hi te ngam ngeit ba u Branch Manager 
un leh kumta. ynda ong pynban ia u Kashar (u mut 
ia u Mon) te sngew dei seh, ioh u bakla ai ne bakla 
shim na ki briew ba wan thep wan sei pisa? 

Nongbuh Pisa 1 : Kata ruh kaba shong nia, 

kumno u Branch Manager tin bam pisa haba u shim 
beit tang ia ki jingkheih ka pisa lei ka leit beit sha 
Main Branch? 

Nongbnh Pisa 2 : Ym ia nang ong shuh phi. 

Phin iashah ia no? Ne pynrem iano? Tip sa tang uba 
najrong. 

(Ka sngi ka kut tang ha ki khana jah burom ia u 
Raikut bapli. Katba u Mon pat um i leh pyrwa ei ei 
ia ka jingshah pharep u Boss jong u). 

ACT V 

Scene i 

(Ha Nazareth, u Raikut, u la tip briew bad i a ka oxygen 
la weng noh, don u Dr.Manik bad ka Ribha ryngkat 
ka Riakor bad u Ribok). 

Dr.Manik : Kumno i long mynta? (U phai sha ka 
Ribha). 

Ribha : I Sister i la weng noh kato ka kor 

oxygen. I Kpa i la peit mat tangba i dang tlot. 

Dr.Manik : (U shim ia u jri eksamin bad u 
khyndiet ia ka sopti thiah u Raikut). nangta phi 
sngew kumno? 

Ribha : (U kren mian mian) Nga la kham bit 

Doktor. 

Dr.Manik : (U phai sha ka Ribha) Phi lah ban ai 
jingdih ia i. Phi ruh bah Raikut wat pynkhuslai ia 
lade. Ym long ba phin pyrkhat khuslai ei ei ruh em, 
phi iohsngew? 

Raikut : (U jaw ummat bad kohnguh khlieh. 

U Doktor ruh u mih noh. U Raikut pat u la ialeh ban 
i'ohthiah). 

Ribha : (Ka kren marwei) Ade lah da khatwei 

shiteng! (Rung u Ngaid). 

Ngaid : Raikut balei haduh katne? Phi pang 

kumno, haduh ba phin da poi hospital? 

Ribha : (Ka pyni dak da ka Hi kdew ban set ia 

ka shyntur) Shish! i dang ioh thiah i mat, i tlot eh, 
ieh wat kren ia i. 

Ngaid : Nga ruh nga pang te Kong Ri, nga 

khlem poi trei ar sngi bad khlem ioh khubor ei ei 
shaphang u Raikut. Tangba phi ruh phin iaphah 
khubor shano kein ia nga? (U kren lyngkut hangta u 
bteng bad kren suki) I pang kumno ka? 

Ribha : Ngam nang ong shuh, la khleh bun 

jait ki jingpang. Ka T.B ruh kato, ka Blood Pressure 
ruh kato, mynta pat sa ka Heart Attack naduh ba ioh 
pule ia kato ka khubor. 

Ngaid : Shisha phi kong Ri. Ki la shu iathok 

bad kren beih ia u Raikut. U briew u bym ju don dak 
mynno mynno ruh mynta pat la sah dak sniew haduh 
katne. 

Ribha : Ieh i mat koit shuwa i Kpa, in hap 

pynshisha ia kane balei in shu shah kynnoh pap ... 

Ngaid : Hooid kein kong Ri, nga ruh ngam 

sngew iahap ba in shu shah thoh khlem rain haduh 
katto. hap lap hi ia ka jingshisha. 

Raikut : (U phai suki ba u iohsngew ia ka sur 
u Ngaid). Mano? (da ka sur kaba jem). 

Ngaid : Ma nga u Ngaid. Phi long kumno lok? 

(U bat artad ia ka kti kamon jong u). 

Raikut : Nga la kut katto imat (u jaw ummat) 

nga la rem lok, nga la . . . ( u iam). 

Ngaid : Balei phi kren kumta? U Blei un don 

lyngkat bad phi, koit noh, phin sa koit, ngin iadonbok 
lang ia phi. 

Ribha : Wat kren eh Kpa ba phi dang tlot (ka 

phai sha u Ngaid) ym dei bah Ngaid? 

Ngaid . : (U ruh u sngewthuh bym long bun 

ktien) Hooid keih kong Ri. nga ruh ngan hap leit 
noh ba la dei ka por bam, nga ruh nga dang dih 
dawai te. To kata lok baieit ngan sa wan biang 
janmiet lada nga lait, thiah suk bad koit noh kham 
kloi (u mih noh artad). 


Scene ii 

(Tang mar i'amih na hospital u Ngaid beit beit u leit 
sha Shillong Club, don lypa u Ron bad u Mulot kiwei 
pat ki lok u Raikut bad u Ngaid. Rung u Ngaid da ka 
khmat kaba sngewsih ). 

Ron : Balei kumne Ngaid? Balei me i leh 

sngewsih sat katne katne? 

Ngaid : Nga sngew, hooid nga da sngewsih 

palat. balei mem tip ei ei seh? Mem tip ba u lok baieit 
jongnga, ngamut u Raikut u don ha hospital? Nalor 
kata pat sa ka shah pynkhlem rain uba pli. 

Mulot : Ngi sngewthuh ia ki jingsngew jong 

me. Tangba yn leh kumno? Kane ka nusib jot. 

Ng aid : Nga ruh nga shu wan hangne tang 

ban iakynduh ia me namar ba nga la kular lyngba 
ka phone ba ngin iakynduh. Hynrei ban iohi hi kumto 
ia la u lok te ngam don mon shuh ban iawan hangne. 

Ron : Me mut kumno? (u kem ktien 

pynstet) Me mut ba men ym rung shuh ha Club ne 
ban ym dih shuh ne? 

Ngaid : Ban kren ia ka jingshisha, nga mut 

ban ngan kem noh kane ka leh jawa. Nga la ngop la 
biang ha une u khawiang bad haba nga peit ia u 
Raikut nga da isynei palat palat ia u (u pyrsad 
mynsiem khia). 

Mulot : Te me la kut jingmut shisha kumta? 

nga te ngam pat nang rai. / still want to enjoy life. 
Shisha! Me pat Ron? 

Ron : Nga ruh imat kum ma me te Mulot. 

ban da mon eh ia ka kyiad te em, hynrei ban ieh pat 
ia ka nga sngew kum bym ioh paralok bang ja. 

Ngaid : Mem pat iasngewthuh ia ka jingim. 

Ha nga hi mynta nga la sdang pei phang balei u 
Raikut u kren bynhiaw barabor tang ia u Jneng uba 
la lap dih. Nga la sngewthuh, pleng nga la 
sngewthuh. 

Ron : Me sngewthuh aiu? lathuh lem la ngi 

ruh. 

Mblot : Pynsngewthuh lem kein me! 

Ngaid : Ba u Jneng u khlem lah ban kylla 

shuwa ka por bad u lap dih. U Raikut u bynnud la 
la u lok. !a lade ruh mynta u sdang ban bynnud la la 
ka jingim ba u la pynsyrwa ei ha ka dih. 

Ron : (U theh shi pek ha ka klat thylli ba 

la don lypa halor miej) Shim kane Ngaid, ngi la dep 
la ar dieng naduh hynne. Kane la me, shim (u rah la 
ka klat). 

Ngaid : No, thanks, please, ngam treh, shisha 

ngam treh dih. 

Mulot : Mem treh tang mynta ne junom? 

Ngaid : Ngam pat nang kular. Tangba ngam 

treh mynta, ieh noh (u khynhiat da ka kti la ka klat). 

Ron : Lada mem pat lah rai te shim beit 

kein me, la ei ban laleh mynleh? (u da kren khor). 

Ngaid : Em ngam leh mynleh nga sngew 

shitom ngam kwah ban jia kum u Raikut. Lada nga 
lah te ngan iehnoh shisha. Ngan laid noh artad ba 
ngan hap leit biang jan miet sha hospital. Bye (u 
laid artad). 


Ron 


: Ade! U la lah shisha i mat uto u bhai. 

Mnlot : Forget himl Let's enjoy uba lah ai un 

dang lah ngi u bym pat lah ai ngin enjoy. 

Scene ixi 

(Ha Bank, don u Mon, u Lam, u Lumlang bad ka Phida. 
Rung u Ngaid da ka jingdom). 

Ngaid : Kaei kane phi ialeh ia la u Boss, ngam 

ngeit ba u Raikut un leh kum kita ki kam poh? Ngi 
dei ban wad fa ka jingshisha balei un shu long lang 
kiiia? (U phai sha ba don ki jong u Mon bad u Lam) 
Ne phi iaong kumno? 

Mon : Ho . . . oid. (u jubab mynthi). 

Ngaid : Hooid, hooid, tang ka ktien shano? 

Dei ban wad ia ka jingshisha. 

Lam : Ka dei bah kata, nga ruh nga sngew 

iahap jingmut bad phi. 

Ngaid : Sngew iahap jingmut? Haba sngew 

kumta te mynta mynta hi dei ban lap ia ka 
jingshisha. Phi kiba iatrei hangne phi laju bna ba u 
bah Raikut u dei uba tuh ne uba thok uba shukor? 

Baroh : Em (ki jubab lang). 

Ngaid : Te iaei heit phi iasngap mynthi khlem 

da wad ia ki jingshisha baroh? Haleh uta u briew 
uba thoh ia kata ka khubor u khlem thep pisa hynrei 
u shu kwah ban pynkhlem rain ia ka Bank jong phi, 
Ifhamtam ia u Raikut? Phi dei ban leh ei ei. 

Lam : Nga ruh nga shim khia ia kaj ingong 

i Bah Ngaid ba ngi dei ban wad ia ka jingshisha. 
Wat la nga dei tang u pion ruh, hynrei nga la trei 
hangne la bun snem bad nga tip bha ia ka jinglong i 
Bah Raikut. 

Mon : (Sha u Ngaid) Me dei uei ma me u 

ban wan tuklar ia ka kam pohiing jong ngi? Adel u 
briew uba nabar ruh u nud ban wan mushlia ia ka 
kam jong ngi hangne, huh! (Mar kumta u Mon u 
mih na kamra ban leh mynleh leit dih sha ha dukan 
iyngkat ka thnum artad ia u Ngaid). Leh stad leh 
nang, lorni, shish . . . 

Ngaid : Ym dei ho ba nga wan mushlia tang 

namar ba u Raikut u dei u paralok jong nga! Hynrei 
ba ngi ban lap ia ka jingshisha halor kane namar ka 
ktah ia ka burom ka ijot ki ophisar Khasi baroh. 

Lam : Balei phi shu sngap naduh hynne 

bah Lum? Pynshisha ma phi seh, nga la ju iohsngew 
ba phi don ia ka bor kaba phylla. Te balei phim pyni 
hangne mynta? 

Ngaid : Oh dei ma phi keih i bah Lum iba ju 

pynduwai ia kiba pang ruh? Te haba phi don ia ka 
sap ba phylla, te balei phim iarap ban pynshisha? 
kat kane ka khlemrain ia u Raikut! Ym dei ba nga 
tuklar ia ka kam bank jong phi ho, kumba kynnoh 
uto u Bah Mon. 

Lumlang : Ngam ju kham pyndonkam klumar 
ia kane ka bor, ngam ju leh ruh ia ka ban pynsniew 
iano iano. 

Lam : Ngim ong bah ba phin pynsniew iano 

iano, hynrei tang ban ioh ksai la kajingshisha; namar 
ngam ngeit da lei lei ruh ban ong ba i Bah Raikut i 
dei u nongtuh. 

Lnmlang : Lada phi iapynbor, te to ngan 
pyrshang, na ka bynta kaba bha. Nga te nga dei tang 
u briew hynrei ngan pyrshang iapan. To kata, 
iasngap shipor. (U dem ngun la ka khlieh shaphang 
mihngi bad pyndait ia ki sla kti baroh artylli. U kren 
suki suki kumba thnum, tang ia ki kyntien ba 
khatduh lah ban iohsngew). Pynshai ma phi ki blei, 
pynshai! Wei ban shah lehrain ma ng i u bynriew 
haba shit haba shai, te hei hoi Ym don hok ym don 
hukiun ia u bynriew ban thok ban shukor kumne. 
Hei sakhi ma phi ki blei na jmng na tbian ho! (U 
khyllie la ka khlieh bad pyllait pat ia la ki kti). 

Lam : Phi la dep bah? Phi la lap? 

Lumlang : Ngam pat lap, tangba ngan sa lap 
kumne. Lam, ma me khie leit wanrah kato ka ledger 
JVo.D/29, hangto ngin lap iaka account No. u Roland. 

Lam : (Leit bad shi khyllip mat une u la da 

wan). Shim kine ki ledger (u sei pynstet bad buh 
halor ka miej jong u Bara Babu, u Lumlang). Shim 
pynpeit lem ma phi. Nga ruh nga lehrain ban ong ki 
briew ba u Boss jong ngi uba tuh. 

Lnmlang : Hooid kein wanlam hangne ngan da 
shek bha. (Nangta u khein tiak pa tiak mynno wan 
thep pisa u Roland bad mynno u wan sei bad u lap 
shisha ia ka cheque ba dang shu lah sei 50 hajar 
kawei bad 30 hajar kawei pat. Nangta u sdang ban 

ianujor sa ia kajingsoi ha kata ka cheque bad ha ka 
register ha ka por ba dang sdang plie account u 
Roland). Hangne nga la lap! (U leng kynsanna shuki 
ba u shong) ale, ale peit shane! Kane kam dei ka 
sain u Roland. 

l am : (U tur ha khmat ha khmat) Hawto, 

(u tan la ka register ban peit) kam dei ka jong u? Te 
ka jongno heit? 

Lumlang : Don ba sain tuh. Kane ka dei ka 
forgery paka. 

Lam : Ka forgery aiu kata? Kata dei ka - 

kynthei kaba sain tuh? Kaba nangno? Phi ia ithuh? 

Lumlang : Keih me bieit, ha ka bieit ha ka leh 
stad. Forgery ka mut ba sain tuh ia ka kyrteng kiwei 
keiii me, me sngewthuh? 

Lam : Kumno bah phi tip? 

Lumlang : Kumne nga tip? Peit peit kane ka sain 

i kumba dei kajuh bad kane kawei (u sei ka cheque 
bad ianujor bad ka sain kaba don ha register). Me i 
kumjuhym dei khlem duna ei ei? me tip duna haei? 

Lam : Em bah. 

Lumlang : Shim peit ma phi shato ruh (u ai ha 
kiwei de ban peit). I kumba ka biang thik em? Khlem 
duna, hynrei don ka jingduna, peit, ha kane ka 
register don uwei u dot haneng bad uwei pat harum. 
Peit kerne ka cheque pat ym don dot bad haneng bad 
harum. Te ym dei heit ba saih thok ia ka jong kiwei? 

Lam : Te phi mut ban ong ba la sain tuh u 

bah Raikut? Ngam ngeitl 

Lumlang : !a kata te ngim pat nang rai, ngi dei 
ban da xawad keih. Ap ngan peit ia ka tank ba sain 
ia ka (u peit ia ka cheque bad ha ka ledger ) Oh kane 
nga la lapl7th u August, ’85. Dang mynshisngi. Ka 
deikaba ongma me baym lah long ban dei u Raikut. 

Baroh : Balei? Balei? La lap iano i'ano? 

Lumlang : Ngam pat lap tangba ngan sa lap. U 
Raikut u khlem wan trei mynshisngi bad u la phah 
ktien ha ka khun jong u ba un leit phah test ne X- 
ray. Te um dei ma u. Nga suba beit nangne hi na 
Bank. Mano ba shong slem ha kato ka sngi? 

Baroh : Ngi la ialeit shuwa ka lai shiteng tang 

shu leit lut ki customer bym don i bah Raikut. 

Lumlang : Nga ruh nga la hap leit kloi ha kato 
ka sngi. (U pyrkhat shiphang). Hangno u Mon, ngan 
kylli sa ia u? 

Lam : Oh! Uto? Mar synong ban iawad ia 

ka jingshisha, u la krad sha dukan sha. nga iohsngew 
u thnum artad ia ine i bah Ngaid, u ong ba i wan 
batai stad. 

Lumlang : Lam, khie khot ia uto u nongap 
jingkhang hangne. U lah ban tip mano ba shong slem 
ha ka 17 tank namar u don duty. (Rung u nongap 
jingkhang). 


Phil 


: Sahep, phi phah khot ia nga? 

Lumlang : Hooid, me don haduh katno baje ha 
ka 17 tarik, nga mut mynshisngi hangne ha bank? 

Phil : Nga don haduh san shiteng bah ha 

khmat jingkhang bad nga la leit sha ling ap khyrdop 
haduh hynniew baje ba nga don duty haduh katta 
por. 

Lumlang : Haba kumta me kynmaw mano ba 
mih khatduh eh na bank mynshisngi? 

Phil : (u bat ia la ka tmoh kum uba 

pyrshang ban kynmaw) Hooid bah nga la kynmaw, 
ha ka por san duna ei ei nga dang mut ban khang 
noh ia ki jingkhang lit bad jingkhang bah baroh, 
nga lap ba u Bah Mon u dang don hapoh sa tang 
marwei. 

Lumlang : U dang leh aiu katta haba baroh ki 
la ialeit lut? 

Phil : Ngan leit tip shano phi Bah, u shu 

ong ia nga ‘nang khang noh ki jingkhang iit ba 
sharum’, te kumta nga la leh. la lade te u don ha la 
kamra tip u leh aiu te ngam tip. 

Lumlang : Te khie noh katto la biang (mih u 
Phil). leh kam pher ban shu kynnoh iano iano kam 
sngew dei. Ap nga don ka buit lada thaw ban lap ia 
kajingshisha. (Mar kumta u Lumlang u leit beit sha 
ka borti buh niut ha kamra u cashier). Ale Lam, bud 
ia ngal (Baroh ki khmat ki iabud lang shata shaba 
ialam u Lumlang ia u Lam). 

Lam :Ngin ialeit shano bah? 

Lumlang : Ngin ialeit shano? Hangne hi. Shim 
sei kito ki kot jot baroh na borti buh niut. 

Lam : Yn leh aiu sa ia kine ki kot jot bah? 

Lumlang : Sei beit nga ong, plie ia kawei pa 

kawei kaba la khniot ruh, ai hangne. 

Lam : (U plie ia kawei pa kawei). Shim kane 

bah. 

Lumlang : Am hangne, (u peit artad bad buh 
noh harud miej, ynda la poi ha kaba san). Kane nga 
la lap! Sala, sei shuh dang dei ban don. 

Lam : Phi la lap bah? (U Lam u sei pynstet 

bad ai ha u Lumlang). Shim bah kine ruh. 

Lumlang : Wow ko Blei! Kine ruh ym dei tang ki 
jong u Roland hynrei ki jong kiwei ruh sa ar tylli (u 
pynbeit ia kita ki deposit slip ba la dep counter sign 
u Raikut na ka bynta ban thep ha ka account u 
Roland). Peit shane mynta ngi la lap ia ka jingshisha. 
Ngin ia sakhi lang baroh uba don hangne bad phah 
khot shisyndon ia u Roland, la ki dei ne em kine ki 
deposit slip ba la thoh ma u bad counter sign u Raikut 
ha ka 16 tarik. Lada u ong hooid kata la leh u ksuid 
jong ngi nangne. 

Lam : Hooid bah. (Mar kumta u la dial ia 

ka number jong u Roland sha ling bad donbok ba u 
don ha ling). Hello, bah Roland? . . . Ma nga u Lam 
na Bank . . . ngi donkam ia phi ha Bank hooid . . . 

wan kloi shane la lap sabut wan noh mynta ... to 
kata. (U buh la ka phone). Un sa poi kumne u ong. 

Scene iv 

(Ha Bank, don lypa u Lumlang, u Ngaid, u Lam, bad 
ka Phida. Rung u Roland). 

Roland : Phi ia phone ia nga ba la lap sabut? 

Phi la lap ba tuh shisha u Raikut? 

Lumlang : Em ym dei u Raikut. Peit shuwa kine, 
ki dei ki jong phi? 

Roland : (U khmih pynstet bad peit). Ki dei, 

hooid, ki dei kine, peit peit kane ka jingsoi ka jong 
nga hangne nga thoh (thep da nga dei ma nga uba 
soi hangne). Peit nga la phah counter sign ha i bah 
Raikut. Peit kane ka round seal jong i. Hynrei shano 
pat ka pass book? 

Lumlang : Te ia kane ka pisa khlem thep hynrei 
la shu withdraw direct namar ka dei na kane kajuh 
hi ka Bank. Ap ngin da wad sa ia ka Pass hoo/c jong 
phi. Ka dei ban don hangne hi hajan. (U khvllie ia 
ka lit ba la tap da ki katto katne ki kot donkam na 
ka miej u Mon). Oh kane! Nga la ong em ba ka dei 
ban don hangne hi hajan? 

Roland : Te phin leh kumno mynta? 

Lumlang : Ngim banse ban ai pulit, bad phah 
test artad ia kine ki dak ha ki stad bishar dak. Kin 
hap bishar lada kane ka sign ha ka cheque ba la 
withdraw kam dei ka sign jong phi te ka la dei beit 
ka jong u trai kane ka borti buh niut. 

Roland : lano phi mut bah? Mano ba dei trai 
jong kane ka borti buh niut? Haba hangne shong 
tang i bah Mon marwei? 

Lumlang : Yn sa iapeit ia ka ban sa jial (U lum 
u lang ia ki kot ki sla baroh). Lam phone pulit! 

Ngaid : Kaba dei phi iohi em? Mynta shu 

shah kynnoh ei kha ma kha u Raikut u bapli kynrad, 
lada u dih ruh sa lei tangba urn dei u nongtuh. Nalor 
ba u dang pang katto? (U la kren dom). Nga la 
sngewthuh bad suba hi xa uto u Mon ba tang shu 
iakren hynne u la phet kumto. Lada dei ma u u dei 
ban ioh bainong ban pynshitom da ka aih. 

Scene v 

(Rung ki Pulit ha Bank). 

Pulit Rangbah : Kata phi la lap ksai mo xa kato 

ka case, ba shah kynnoh u Raikut? Ai ki kot ki sla 
hangne bad ngan leh xa kaba donkam. Ngan ym shim 
por sa ban pynshisha xa kane. Wat shah lano iano 
ban leit nangne katba ngam pat wan. (Ha u pulit ar 
khlur) Shim ma phi kane dang leit sha kato ka 
Department bad phah shek ia lane ki dak. Phah kin 
pynshisha ia kine kiei kiei baroh. (U thoh ei ei 
hangta). ai beit da kane kiba dei trei hangto ki la 
sngewthuh hi kumno ban leh. Pan noh xa ka report 
mynta hi. 

Pulit Khyanah : Hooid Sahep, ngan wan rah 
xa ka report hangne? 

Pulit Rangbah : Hooid khie, ngan dang leh ma 

nga ia kaba donkam (u la pynkhreh lypa ia ka 

warrantban kem la u nongleh b ymman, sa tang ban 
shu pyndap beit la ka kyrteng jong uta. Ki puUt Id 
mih noh ban leh la ka kam). 

Lumlang : Lam, khieleitkhotiauMonnadukan 
sha, ong ba un wan sbisyndon ba ym shah leit Iano 
iano ruh, kata ka dei ka huktun ki pulit. 

Lam : Hooid bah. (haxnar ba u mut banmih 

u lakynduh la u Mon ha jingkhang). Rung shapoh 
bah Mon ba la wan ki pulit. 

Mon : Ban leh aiu kine ki pulit? (U leh 

mynkylli lyngngoh, hynrei u la thangiong hi again). 
balei la wan lute bank ne? 

Lam : Em bah Mon, la jan lap £a u nongtuh. 

Mon : Mano mano ba don? |U peit sha u 

Ngaid) Oh! Utai u dohlab ruh u dang don? 

Lam : Baroh ki dang don lut. Tangba i 

Kongrit die ja hangne te, yn ioh dohlab naei hangtei? 

Mon : laid me bieit sian? (Sha u Lumlang) 

Balei haduh katne katne? (U leh lyngngoh) Tang na 
ka bynta kato ka khubor ruh da wan pulit? Te balei 
kim leit sha ling u Raikut? 

(Hamar kata ka par rung kyndit u Pulit Rangbah 
bad kiwei pat ki pulit) 

Pulit Rangbah : Sngap jar! Ym dei ban bun 
nia mano mano ruh. kane ka report nga la wan rah. 
Mano uta u Mon? 


Mon 


: Ma nga Sir, bal$i jia aiu? 

Pulit Rangbah : Jia aiu? Pleng me bun ktien 
blab shi blab bad ka kdew kti ia kiwei mo? Kane ka 
warrant ia me. Teh hetkari ia u. (U hukum ia u pulit 
khynnah khlem ap ban kren shikyntien ruh u ialam 
beit sha thanat). Ki jingtohkit kiba bniah kt dang 
iaid. Phi ruh bah (u phai sha u Lumlang) pynbiang 
ki report pyrshah ia une u nongtuh. 

Lumlang : Hooid Sir, dei ban suspend ia u! Ngin 
sa thoh da ka jingkyrpad synrop lang ban phah 
suspend ia u. U bapli u Raikut (u kynjik) Shish phi! 

Scene vi 

(Ha Nazareth hospital, la ker tawiar ia ka jingthiah u 
Raikut da ki ba ha ting, nangta u Dr.Manik bad ka 
Nos Rangbah. La pyndait jri oxygen ha khmut jong u 
Raikut Rung u Ngaid, u Lumlang, ka Phida bad u 
Lam). 

Ngaid : Raikut, Raikut! katto te phi la lait na 

ki jingleh rain ngi la lap ia u nongtuh (u da kren 
kynphia kumba thait eh). 

Dr.Manik : Jai, jai bah, ym long kren eh hangne 
(u twad artad ia ki pulse jong u Raikut bad u loit 
noh ia u jri eksamin na shkor bad u tawah ia u ha 
iyndang). Ym don jingkyrmen shuh. Sister, weng noh 
ia kato ka oxygen. (U phai sha ka Ribha bad ki khun) 
Pyndih urn khatduh ia i. 

Ribha : (Ka jaw ummat) Shim khun bat 

khatduh ia i Pa. (ka theh um na u phlas ha ka pela 
bad shim ka shamoit rit). Dih Kpa, wat sahnud ia 
ngi. Shim khun phi ruh pyndih. 

e 'cc C{: 


Rlakor •' (Kane ka iam si 

artad shi shamoit i uml. Ma nga _ 
jo ng phi, dih Pa. (bhu ka iam eh). 


~' :s, 0n /y • U ~- 

fjkhi^auk bad shim 
ki Kong kong baiei£. 


1 one pm, oui ra. \uuw 

(Ngai noh ki khmat u Raikut bad jlarife^ kamra sh^g&r 
ka kynjah kum bym don briew). * -ry- hjO* 


Dr.Manlk : Nga sngewsih kein kong, nga la ialeh 
katba lah ban iarap ia u Raikut hynrei ka shong ha ka 
mon u Blei. Pyntngen ia lade Kong! (U phai sha la 
khun) Phi ruh Kong kong, pynjai jai ia lade. (U phai 
sha u Ngaid) Phi pat ale bad nga; ngan pynbiang ka 
Ambulance ban ioh rah ia ka met u Raikut sha ling, 
sa nang leit shaw briew shuh. 


Ngaid : To, Doktor. (U iam artad). Ngi nang 

wan mareh ban ai ka khubor babha ia la u lok ba ngi 
la lap ia u nongtuh, pynban u Raikut, u Raikut u bapli 
um iohsngew shuh. U la iap! U la lap! Hu... hu... (U 
iam pait dohnud) . 


Lam : Nga la duh ia phi le bah, ladaym dei 

na ka daw u Mon phin nym da iap kyndit kumne! 
Hu... hu... Nangno pat ngan ioh Boss uba kum ma 
phi? Uba sngewlem ia ngi u rit u ria baroh. Hu.. . hu. . . 

Lumlang : Kein noh Lam, ia kaba la jia la jia. la 
thoh ia u Raikut ban iap. Don ba lah ban bat ia ka 
jingiap? Kata ngi dei ban pdiang ia ka jingshisha! (U 
kren rangbah) Ngan sa pyntip ma nga sha ophis la 
shai ka sngi. (La iohsngew ia ka jingriew ka 
Ambulance). 

Ngaid : Kong, dang lum noh ki tiar ki tar 

baroh. ia ki bill hospital ruh la dep pynkhreh. (Ki rah 
ia ki tiar ki tar, bad khatduh ia ka met u Raikut ha ka 
stretcher, la iarap da u Lam, u Ngaid, u Lumlang bad 
u Ribok. Bud nadien da ka Ribha, ka Riakor bad ka 
Phida. Kiiaiam). Hu... hu... hu... 


HAP KA PYRDA 








